text:
Agiudu:Materiale didàticu pro sa limba sarda
Pro chie non connoschet su sardu, o non lu connoschet bastante e lu cheret imparare mègius, in ìnternet b'at a disponimentu materiale meda pro lu fàghere. Comente pro sos ditzionàrios, su materiale podet èssere agatadu impreende grafias diferentes, chi ant a èssere sinnaladas inoghe in suta. Pro cumprèndere comente funtzionat su sardu, e ite est e comente funtzionat su raportu intre sas grafias e sa limba chistionada b'est s'artìculu Limba sarda, chi chistionat fintzas de cussu. Chie s'abbìgiat chi mancat carchi cosa a custa lista la podet annànghere a sa categoria sua.
Cursos e materiale in grafia LSC[modìfica | modìfica su còdighe de orìgine]
- A iscola de sardu (Maria Barca) - Sassari.TV: unu cursu in vìdeo-letziones mannu meda, chi in paris cun su sardu chistionadu permitit fintzas de imparare sa norma ortogràfica LSC.
- Chistiona su sardu: un'àteru cursu in vìdeo-letziones, prus curtzu de s'àteru ma cun in prus esertzìtzios e materiale iscritu de iscarrigare.
- Limba e Logos de Sardigna: incarchende in sas duas setziones in sa pàgina de incumintzu ("Limba" e "Logos") si podent imparare sa limba sarda (cun setziones dedicadas a totu sos aspetos de sa limba, dae sa morfologia e fonologia finas a sa sintassi, a su lèssicu, a sa semàntica e a s'anàlisi lògica, e fintzas esertzìtzios) e sa geografia de su mundu in generale e de sa Sardigna in piessignu.
- Limba e Contos de Sardigna: incarchende in sas duas setziones ("Limba" e "Contos") si podent imparare sa limba sarda (cun setziones dedicadas a totu sos aspetos de sa limba e cun esertzìtzios) e s'istòria sarda.
- Sa limba sarda: materiales didàticos e cuestionàrios in sardu fatos dae sos alunnos de su Master de Tradutzione e Comunicatzione in limba sarda fatu in Nùgoro dae su Cunsòrtziu Universitàriu de sa Sardigna Tzentrale e dae s'Universidade Autònoma de Bartzellona.
- Ajò a iscola: materiales didàticos pro s'iscola.
- Sardigna e Mediterràneu: istòria sarda e internatzionale, literadura, architetura e arte in sardu e grammàtica sarda.
- Sardegnacultura: istòria, literadura, arte, traditziones e cultura sarda in gènere in sardu.
- Ischedas a fumetos pro imparare a faeddare in sardu, in comune.scanodimontiferro.or.it.
- Dischente - materiale pro imparare sa limba sarda creadu comente cursu de formatzione in lìnia dae s'Ufìtziu Limba Sarda de sa Provìntzia de Aristanis e, a pustis, publicadu in ses volùmenes chi si podent iscarrigare in pdf. Est istruturadu in 3 livellos diferentes: mòdulu de base, mòdulu mesanu e mòdulu avantzadu, e dat règulas de grammàtica e esertzìtzios pro las imparare.
- Pìndulas de grammàtica - Cussìgios e règulas de base pro imparare a iscrìere a norma.
- Istòria e curiosidade - artìculos de istòria e curiosidades a incuru de s'Ufìtziu Limba Sarda de sa Provìntzia de Aristanis.
- Normas linguìsticas de referèntzia a caràtere isperimentale pro sa limba sarda iscrita de s'Amministratzione regionale (PDF), in sardegnacultura.it. normas grammaticales de su sardu e ortogràficas de sa LSC, e raportu intre sa LSC e su sardu chistionadu.
- "Limba Sarda Comuna: Norme linguistiche di riferimento a carattere sperimentale per la lingua scritta dell'Amministrazione regionale (pdf) (PDF), in regione.sardegna.it.: semper sas matessi normas grammaticales e ortogràficas de sa LSC, ma cun ispiegatziones e testos in italianu.
- Apertium. Tradutore automàticu dae s'italianu e dae su catalanu a su sardu.
- CROS - Curretore regionale ortogràficu sardu in lìnia (chi si podet fintzas iscarrigare e impreare in LibreOffice e OpenOffice)
- Su CROS pro Firefox, publicadu dae Sardware
- SINTESA: Sintetizadore vocale (TTS) isperimentale pro sa limba sarda. Dae inoghe si podet fintzas iscarrigare su libru (in italianu) chi chistionat de sos istùdios fatos pro lu creare. In custu artìculu de su blog Sardumàtica si podet agatare una ghia pro l'installare in Linux e Windows e una retzensione fata a sa minuda de sas funtzionalidades suas.
- Sardware: aplicatziones informàticas in limba sarda, memòrias de tradutzione, glossàrios e àteru.
- Liberation Philology Sardinian: aplicatzione pro imparare sa limba sarda dae s'inglesu pro Android e iOS.
- Bauladu in sardu: pàgina de s'Universitat Autònoma de Barcelona cun glossàriu terminològicu, memòria de tradutzione e tesi de làurea in s'àmbitu de sa tradutzione amministrativa pro su comunu de Bauladu.
Manuales de chistionada[modìfica | modìfica su còdighe de orìgine]
- In iscola (cun vìdeos e testos iscritos in sardu cun tradutziones in italianu)
- In sotziedade (cun vìdeos e testos iscritos in sardu cun tradutziones in italianu)
- In domo (cun vìdeos e testos iscritos in sardu cun tradutziones in italianu)
Giogos[modìfica | modìfica su còdighe de orìgine]
- Gherradores: giogu istratègicu+cuestionàriu in subra de argumentos ligados a sa Sardigna.
- Iscola Wiz: cuestionàriu de cultura generale in sardu
- Giogus de peraulas: giogos pro fàghere pràtica cun sa limba sarda. S'interfache est in italianu e su tìtulu no est in LSC ma in grafia campidanesa, ma su vocabulàriu impreadu in sos giogos est iscritu cun sa norma LSC.
- Mistèrios de Grogu: giogu a tema fanta-iscientìficu in sardu
- Sardoo: giogu pro imparare su sardu pro Android e iOS
Cursos e materiales in grafia nugoresa[modìfica | modìfica su còdighe de orìgine]
- Grammàtica de su sardu nugoresu (in sardu)
- Grammàtica e vocabulàriu de su sardu nugoresu (pro l'imparare dae s'italianu)
- Grammàtica e vocabulàriu de su sardu nugoresu (pro l'imparare dae s'inglesu)
- Su Sardu Jocande: contos e esertzìtzios pro imparare su sardu dae s'italianu a sos pitzinneddos minores
- Su sardu jocande pro mannittos: contos in sardu pro pitzinnos
- Impara su sardu: cursu pro sas iscolas elementares e mèdias
- Nùmeros in sardu
Cursos e materiale in grafia campidanesa[modìfica | modìfica su còdighe de orìgine]
- Grammàtica de su sardu campidanesu
- Arrègulas po ortografia, fonètica, morfologia e fueddàriu de sa Norma Campidanesa de sa Lìngua Sarda: règulas de sa norma connota comente Is Arrègulas.
- Su Sardu Gioghendi: contos e esertzìtzios pro imparare su sardu dae s'italianu a sos pitzinneddos minores
- Su sardu gioghendi po matucus: contos in sardu pro pitzinnos
- GigaSardinian: aplicatzione pro imparare sa grafia campidanesa de sa limba sarda, cun fintzas documentos in PDF pro nde imparare sa grammàtica dae s'inglesu e dae s'italianu, ambos cun vocabulàrios cun tradutziones in limbas medas (italianu, inglesu, tedescu, frantzesu, ispagnolu, tzinesu, olandesu, tagalog, punjabi, russu, ucrainu e portoghesu).
- Impara su sardu: cursu pro sas iscolas elementares e mèdias
- Fràsias in sardu (cun tradutziones in inglesu)
Cursos e materiales in grafia logudoresa[modìfica | modìfica su còdighe de orìgine]
- Su Sardu Gioghende: contos e esertzìtzios pro imparare su sardu dae s'italianu a sos pitzinneddos minores
- Su sardu jocande pro mannittos: contos in sardu pro pitzinnos
- Impara su sardu: cursu pro sas iscolas elementares e mèdias
- Fràsias in sardu (cun tradutziones in inglesu)
Àteru materiale (grafias vàrias)[modìfica | modìfica su còdighe de orìgine]
- Memòrias in limba sarda, intervistas registradas in sardu, e sutatituladas in sardu e italianu, registradas in biddas medas de sa Sardigna, in sardegnadigitallibrary.it.
- Testos didàticos in sardu de genias medas, in www.sardegnadigitallibrary.it. URL consultadu su 18 santugaine 2020.
- Tradutziones in sardu de clàssicos internatzionales, in www.sardegnadigitallibrary.it. URL consultadu su 18 santugaine 2020. (in LSC cussas de sas domos editoras Condaghes, Papiros e Grafica del Parteolla, in àteras grafias sas àteras).
- Ichnussa, sa biblioteca digitale de sa poesia sarda (interfache in italianu), in poesias.it.
- CROS - Curretore regionale ortogràficu sardu in lìnia (in lìnia ebbia)
- Topo Ninu: cursu de sardu pro pitzinnos
- Bakis: contu in sardu cun sas pupieddas
- Nanni Margiani: giogu in sardu in ue faghes sa parte de unu giornalista
- GigaSardinian Orgosolo: materiale pro s'aplicatzione GigaSardinian e in PDF pro imparare sa variante orgolesa de sa limba sarda dae unas cantas limbas (italianu, inglesu, frantzesu e tedescu).
- Aplicatziones in sardu: blog in ue b'est una lista de sas aplicatziones cun un'interfache in sardu


c: text/html

text:
Wolfgang Goethe
Articulu in logudoresu
Johann Wolfgang von Goethe (Francoforte sul Meno, 28 de austu 1749 – Weimar, 22 martu 1832) est istadu unu iscrittore e poete tedescu.
S'obera de Goethe ada interessadu tantos campos comente sa poesia, drammaturgia, literadura, teologia, filosofia, umanesimu e sas iscientzias. Su magnum opus de Goethe, fentomadu comente unu de sos massimos capolavoros de sa literadura mundiale est su dramma Faust.
- Stub
- Logudoresu
- Biografias
- Artìculos cun còdighe VIAF
- Artìculos cun còdighe ISNI
- Artìculos cun còdighe BIBSYS
- Artìculos cun còdighe BNC
- Artìculos cun còdighe BNE
- Artìculos cun còdighe BNF
- Artìculos cun còdighe Botanist
- Artìculos cun còdighe BAV
- Artìculos cun còdighe CANTIC
- Artìculos cun còdighe CERL
- Artìculos cun còdighe CINII
- Artìculos cun còdighe DSI
- Artìculos cun còdighe Europeana
- Artìculos cun còdighe GND
- Artìculos cun còdighe LCCN
- Artìculos cun còdighe LNB
- Artìculos cun còdighes de controllu de autoridade non vàlidos (Léonore)
- Artìculos cun còdighe MBA
- Artìculos cun còdighe NDL
- Artìculos cun còdighe NKC
- Artìculos cun còdighe NLA
- Artìculos cun còdighe NLG
- Artìculos cun còdighe NLI
- Artìculos cun còdighe NLK
- Artìculos cun còdighe NLP
- Artìculos cun còdighe NLR
- Artìculos cun còdighe NSK
- Artìculos cun còdighe NTA
- Artìculos cun còdighe RERO
- Artìculos cun còdighe RKDartists
- Artìculos cun còdighe RSL
- Artìculos cun còdighe SBN
- Artìculos cun còdighe SELIBR
- Artìculos cun còdighe SNAC-ID
- Artìculos cun còdighe SUDOC
- Artìculos cun còdighe TDVİA
- Artìculos cun còdighe Trove
- Artìculos cun còdighe ULAN
- Artìculos biogràficos cun còdighes de controllu de autoridade
- Filosofos tedescos
- Tedescos
- Luteranos
- Iscrittores tedescos
- Poetes
- Romanticismu
- Teoricos de su colore

robotstxt: allowed

filter: keep


text:
Tàtari: imparai a fai fotografias cun su cursu “Intrecciare Culture”
Est cumentzau ariseru 19 de su mesi de fiàrgiu, su cursu tataresu po imparai a fai fotografias chi tenit comenti tìtulu “Intrecciare Culture”.
A aprontai is letzionis est “A Mano Libera”, sa butega fotogràfica pensada po chini bivit in su bixinau de Santu Dunatu.
Su primu atòbiu s’est sboddiau in su “Piccolo Cinema di San Donato”, in carrera Funtana 3. Po is àteras letzionis, noi in totu, no est netzessàriu a tenni una màchina fotografica de propriedadi po podi fai fotografias. Is letzionis ant essi ghiadas de “4caniperstrada” cun sa punna de arregolli imàginis de sa tzitadi de Tàtari. Totus is chi funt interessaus a su cursu si podint iscriri imbiendi un’e-mail a s’indiritzu de posta eletrònica: 4caniperstrada@gmail.com.
F.P.
Fotografia pigada de Flickr. Autori Soe Lin


text:
Dipartimentos e regiones ultramarinos de Frantza
Artìculu in LSC
Sos dipartimentos e regiones ultramarinos de Frantza (in limba frantzesa départements et regions de outre-mer - DROM) sunt 5 divisiones amministrativas de sa Frantza, no acapiadas a issa bia terra, prusaprestu isparghinadas in su mundu; s'agiunghent a sas 13 regiones de sa Frantza continentale e costituint unu tipu de divisione territoriale de sa Frantza e, in piessignu, de sa Frantza ultramarina, sa cale trassa distintiva est sa de èssere in paris tempus, dipartimentu e de regione.
Sunt classificados che tales sos sighentes territòrios:
- Guadalupa
- Gujana Frantzesa
- Martinica
- Mayotte (formalmente dipartimentu con funtziones regionales)
- Reunione
Cadaunu de issos costituit una regione mono-dipartimentale; tales dipartimentos e regiones camba de mare sunt cuntemplados dae sa Costitutzione frantzesa gasi comente riformada in su 2003.
Su istatus de DROM diferit de su de sas COM (colletividades ultramarinas) e de sos TOM (territòrios ultramarinos).


text:
abasciài , vrb: abbasciae, abbasciai, abbasciare, abbassare, abbassiare Definizione calare de pitzu a giosso, portare de artu a bàsciu; miminare calecuna cosa, fàere prus bassu; istare a su chi bolet un'àteru, indrúchere a dhi pedire cosa Sinonimi e contrari abbaltare, abbaratai, achirrare, imbaratire, imbasciai, calai, falare / amenguai, isbascire | ctr. alciare, ampiai / crèschere, aumentare Modi di dire csn: candho abbàssiat sole = a bortaedie, candu abbàsciat sa dí; a. is codhus = falare de codhos, istare a su chi cheret àtere, leare sa cosa contrària cun passéntzia; fai a. su chíchiri a unu = segaidhu de tressu, dàreli un'irmurriada; a. su fogu = menguai su fogu, bogàreche fogu a manera chi siat prus pagu; a. sa televisione, s'aràdiu, sas boghes = regulàrelos de s'intèndhere prus pagu; abbasciai sa boxi = (puru) pèrdere sa boghe, faedhare a boghe russa pro serragu Frasi ti podit abbasciai un'acidenti ◊ dhu at abbasciau unu pilloni asuba de su campanili ◊ su Verbu Deus Redentore est abbassadu dae chelu in terra ◊ ndi fut abbasciau de su trenu ◊ est abbassatu dae su postale in piatza ◊ a Gesugristu ndi dh'ant abbasciau de sa cruxi 2. abbàssiali su fogu, a sa padedha! ◊ nci fúliant sa cosa ma no abbàsciant su prétziu! ◊ s'unfradura est abbascendi ◊ s'istrada in cussu cúcuru che l'ant abbassiada ◊ cussa fit fémina abbassiada in s'unore 3. no ti depes abbassiare a pedire nudha! ◊ si fut dépiu abbasciai ◊ cussos pretenent chi s'àteru si abbàssiet a pedire pro piaghere su chi li tocat de diritu! Cognomi e Proverbi prb: chie tropu si abbàsciat su culu ammustrat Etimo srd. Traduzioni Francese baisser, s'abaisser Inglese to lower, to humble Spagnolo bajar, bajar, disminuir, humillarse, rebajarse Italiano abbassare, umiliarsi, digradare Tedesco niedriger machen, erniedrigen (sich).
apiadàre , vrb Sinonimi e contrari imbasciai Traduzioni Francese se baisser Inglese to stoop (down) Spagnolo agacharse Italiano abbassarsi, chinarsi Tedesco sich bücken.
arrebbasciài, arrebbasciàre , vrb: rebbasciai Definizione abbasciare de prétziu Sinonimi e contrari abbaratai, imbaratire | ctr. incarie Traduzioni Francese baisser Inglese to reduce Spagnolo rebajar Italiano ribassare Tedesco herabsetzen.
grunàre , vrb Definizione incrubare sa conca e s'ischina puru, unu pagu, a cara a denanti, nau fintzes de cumportamentu de chie si acunnortat de fàere sa volontade de is àteros Sinonimi e contrari abbassiare, ancrucare, fritire, incruai, incrunai* Frasi at grunadu sos ògios ◊ gruna sa fronte a sa divina voluntade! ◊ cheret chi deo m'ingrune a isse! Traduzioni Francese baisser Inglese to bow Spagnolo inclinar, agachar Italiano inchinare Tedesco beugen, sich fügen.
grusàre , vrb: gruxare Definizione incrubare, fàere abbasciare; serrare, nau prus che àteru de is liagas e feridas; iscorare, dispràxere meda coment'e faendho bregúngia / grusare sas pupias, sas pibiristas = serrai is ogus Sinonimi e contrari dòrchere, imbasciai, incruai*, ingruxare, mugrare, pinnicai / serrai / scorai Frasi sa fiara si est pesada a cadharida e già grusada ◊ presentendhe unu fiore si gruxant e saludant cun rispetu ◊ piús no gruxet su tuju a su pesante giuale chi li faghet sa carena a un'ancuju! (G.Oggiana)◊ gruxeit ancora de piús s'ischina suta de su tribàgliu 2. benidindhe che a tandho como puru a grusare sas pibiristas mias cun sa friscione de àteras vias! (G.Ruju)◊ bídere e faedhare ti cheria e grusare cun basos sas feridas! 3. no agato divagos si no cussos, avilidu e grusadu finas oe ◊ ponides sa betzesa in sacrifítziu grusèndhebbos su coro cun sa mente (A.Dettori)◊ at a finire su disterru chi nos grusat sas dies de sa vida! (P.Mossa)◊ mi so grusendhe cun tantos pensamentos Traduzioni Francese baisser, mortifier, attrister Inglese to lower, to make bitter, to sadden, to dishearten Spagnolo bajar, cerrarse las heridas, humillar Italiano abbassare, avvilire, amareggiare Tedesco herunterlassen, beschämen, verbittern.
imbaratíre , vrb Definizione calare de prétziu, abbasciare is prétzios Sinonimi e contrari abbaratai, abbaratire, abasciai, arrebbasciai, ibbalorie, imbaratare | ctr. incarie Frasi sa cosa no imbaratit, no! Etimo srd. Traduzioni Francese baisser les prix Inglese to reduce prices Spagnolo rebajar Italiano ribassare il prèzzo Tedesco herabsetzen.
imbasciài , vrb: (im-ba-sci-a-i) imbassiare, immassare Definizione portare a bàsciu, prus acanta a terra, fàere prétziu prus bàsciu; rfl. incrubare, abbasciare sa conca a cara a terra, pònnere coment’e cicios, prus bàscios; nau in cobertantza, acuntentare, dignare de fàere ccn. cosa chi paret de menguare s’importàntzia de chie dhu faet / i. sa cigirista = menguare is pretesas; imbasciai is boges = abbasciare is tzérrios, sas boghes, foedhare prus abbellu Sinonimi e contrari abasciai, abbacare, ancrucare, apiadare, grusare, incrunai, ingruxare / imbaratire | ctr. artziai Frasi at imbassiadu sas naes pro lòmpere a sa figu cota 2. imbàssiadi ca sinono ti podent bídere! ◊ pro collire cosa dae terra tocat a s'imbassiare 3. a fàghere triballedhos de campu cussu no s'imbàssiat, no perdat sos grados, puru!… 4. ci bolet biri gente in crésia depet cumenciai a imbasciai sa cigirista! Etimo srd. Traduzioni Francese baisser, abaisser Inglese to lower, to humble Spagnolo bajar Italiano abbassare Tedesco niedriger machen.
incujàre , vrb Definizione fàere calecuna cosa a un'ancuju, a unu gànciu Sinonimi e contrari ancujare*, aunchinare, incruai, indrúchere, tròdhiri | ctr. istirare Frasi sa zente isulana no incujat s’ischina a s'ocupatzione romana Traduzioni Francese baisser, courber Inglese to bend Spagnolo doblar en forma de gancho Italiano piegare ad uncino, curvare Tedesco biegen.
ingruxàre , vrb Definizione abbasciare ccn. cosa a una parte (es. sa conca o àteru); fàere totu trotu Sinonimi e contrari ancrucare, dòrchere, grunare, grusare, imbasciai, incruai, incrunai*, ingrussiare / atuturae, indortigare Frasi s'ingruxant piús de su normale chi azummai si truncant s'ischina ◊ sos chercos los at ingruxados su bentu ◊ che teracos ingruxant sa conca a donzi móvida de su padronu ◊ si ti paret bàscia sa terra pro ti pòdere ingruxare… ◊ a sa losa m'ingruxo cun devotu riguardu ◊ si devet ingruxare de fronte a sos meres Traduzioni Francese s'incliner, baisser, se courber Inglese to bend down Spagnolo inclinarse Italiano inchinarsi, piegarsi Tedesco sich neigen.
menguanàre , vrb Definizione torrare a prus pagu Sinonimi e contrari allatzicare, amenguai, immenguare, miminare | ctr. crèschere Etimo srd. Traduzioni Francese diminuer, baisser Inglese to diminish Spagnolo menguar, disminuir Italiano scemare Tedesco abnehmen.


text:
Fiat su 8 de cabudanni 1981 e “Legarsi alla montagna” sa prima òpera de arte relatzionale de Itàlia. Sa fèmina chi aiat progetadu e aiat pensadu custa òpera chi aiat interessadu totu sa bidda de Ulassa, fiat Maria Lai.
Cunsiderada una de sas prus grandu artistas de su Noighentos in Itàlia, Maria Lai, nàschida in Ulassa su 27 cabudanni de su 1919, est s’artista sarda chi si fiat ispirada a sas legendas de sa Sardigna pro realizare sos traballos suos prus de importu. Maria Lai aiat dimustradu giai in deretura un’amore pro s’arte. Is primos traballos suos aiant ammustradu una maturidade diferente dae sas àteras personas, e custu l’ispinghet a realizare su bisu de devènnere una grandu artista.
Duncas, Maria si fiat iscrita a s’Acadèmia de Bellas Artes de Venètzia, ue fiat istada s’ùnica fèmina a frecuentare unu cursu de iscultura, dae su 1943 a su 1945. Comente si podet pensare, custos annos sunt istados difìtziles: Maria aiat dèvidu gherrare contra un’ambiente de òmines, chi reteniat sa resèssida in campu artìsticu de una fèmina non possìbile.
Imbetzes, sa prima mustra sua fiat arribbada in su 1957, cando aiat presentadu cun sutzessu sas òperas suas a sa galleria s’Obelisco de Irene Brin. Fiant istados sos annos in cue Maria aiat cumintzadu a torrare a iscobèrrere sa terra sua. E a cambiare s’arte sua.
Partende dae sas legendas pigadas dae sa traditzione sarda, fiat nàschida ‘Legarsi alla montagna’, in sa cale totu sas domos de sa bidda sua de orìgine, Ulassa, e su monte chi l’inghìriat fiant istados ligados cun unu nastru asulu, longu prus de bintisete chilòmetros. Un’esperimentu artìsticu chi at interessadu totu sa populatzione de Ulassa: sa prima die su nastru benit segadu, sa segunda benit distribuidu a sos tzitadinos mentras in sa de tres dies benit ligadu totu sa bidda a ghennas, ventanas o terratzas. Comente ùrtima tapa sos tzitadinos detzident de fàghere arribbare su nastru asulu finas a su monte Gedili, monte sìmbulu de su Ulassa.
“Aia lassadu a cadaunu su sèberu de comente si ligare a su bighinu pròpiu” aiat naradu Maria Lai. “E gasi ue non b’aiat amighèntzia su nastru colaiat tesu e deretu in su respetu de sas alas, ue s’amighèntzia b’aiat imbetzes si faghiat unu nodu simbòlicu. Ue b’aiat unu ligàmene de amore beniat fatu unu frocu”.
Sa filosofia artìstica sua est gasi potente de superare sos ispàtzios temporales e fìsicos. Arribbende dae su passadu a sas dies nostras cun unu messàgiu galu bàlidu immoe. Maria Lai est iscumparta in su 2013, ma in annos reghentes est in fine arribbende su reconnoschimentu meritadu suo natzionale e internatzionale.
Atividade realizada cun su contributu de sa Regione Sardigna – Imprentas 2021-2022. Lr 22/2018, art. 22
Attività realizzata col contributo della Regione Sardegna – IMPRENTAS 2021-2022. LR 22/2018, art. 22


text:
Shirley Williams
Shirley Williams, baronissa Williams de Crosby (Londinii nata die 27 Iulii 1930; mortua die 12 Aprilis 2021), alumna Collegii de Somerville apud Oxonienses, diurnaria, fuit rerum politicarum perita Britannica nunc factionis Liberalis Democraticae, quae ab anno 1964 usque ad annum 1979 tunc factionis Laboris et iterum pro factione Sociale Democratica Factione ab anno 1981 usque ad annum 1983 legata apud Parlamentum Britannicum fuit accurate in Parlamento munere populi Hitchin , Hertford and Stevenage et Crosby functa est.
Nexus externiRecensere
- Shirley Williams orationes in Parlamento
- Brevis biographia apud Factionis Liberalis Democraticae paginas interretiales


text:
(Per leggere l’articolo in italiano cliccare sulla bandierina in alto)
Cun s’Istatu Ispetziale Sardu de su 1948, s’Istadu italianu at dadu a sa Regione Autònoma de sa Sardigna (chi protzedit a manera direta dae s’aparadu istitutzionale suo) s’illusione de pòdere gestire s’Autonomia sua etotu. De fatu, 70 annos como, s’ùnica cuntzessione est istada cussa de pòdere gestire sa dipendèntzia.
In su protzessu de gestione de sa dipendèntzia, sa classe polìtica sarda, e sas fortzas chi si nche sunt intreveradas ghiende s’ìsula, ant mustradu non sa sudìtàntzia totale ebbia a sos cumandos italianos, ma est istada issa etotu su gestore e garante de sa dipendèntzia. Cussa classe polìtica locale, di fatis, divenit una borghesia compradora, cun sa punna de mediare e amministrare in contu de sos potentes de turnu “is interessus allenus” in Terra nostra. Interessos oe meda prus fortes de eris, in s’era de sa globalizatzione mondiale cumprida in ue, in nùmene de unu liberismu isfrenadu totu est mertzificadu. Globalizatzione chi ignorat e minussprètziat sos interessos de sas comunidades e de sas identidades de sas natziones sena Istadu.
S’Istatutu Sardu naschet dèbile dèbile, subra de bases ambìguas e pagu fortes. Ispiradu a sa poberesa de sa Sardigna. Issu diat dèpere èssere istadu un’istrumentu pro nche colare su sutasvilupu. A 70 annos dae tando però, cussu progetu naschidu subra promissas fatas cun fide mala, at ismanniadu sa pobertade e sa dipendèntzia nostra. In realtade, a palas de s’àlibi de sa poberesa nostra de sanare, b’aiat su disconnoschimentu fritu e rebestu de sa Natzione sarda e de su deretu suo a èssere frunida de un’istrumentu chi li atribueret poderes ampros pro promotzionare protzessos reales de autonomia e de autoguvernu.
Custu est su pecadu originale e s’Istatutu Ispetziale Sardu, antètzipu de su fallimentu de s’istòria de s’Autonomia, gestida a manera coidadosa dae sa classe polìtica locale atzeracada e traitora.
Chi s’Istatutu sardu no esseret a tretu a gestire unu protzessu de liberatzione natzionale, Lussu no aiat trigadu a lu cumprèndere, tantu de averguare sa diferèntzia in su reconnoschimentu de sos poderes intro s’Istatutu sardu e cussu sitzilianu. Sa classe polìtica sarda, chi dae tando est cumplessada, inadeguada e assugetada, si cuntenteit de illusiones autonomìsticas chi cun su tempus diant àere cundennadu sa Sardigna a torrare in segus e a frenare cale si siat protzessu de megioru culturale, sotziale, econòmicu e polìticu.
Custu est istadu possìbile pro more de sa mediatzione de sos partidos italianos presentes in Sardigna e de totu sa classe polìtica locale chi, a dolu mannu, non s’est mai distinta a fines de rapresentare sos interessos de sa natzione sua. Issos sunt istados, e sighint a èssere, sos mèdios cun sos cales s’Istadu Italianu isbòligat cada casta de controllu e de impositzione coloniale in sa realtade sarda.
S’iscritura noa de s’Istatutu, tema chi est caru meda a totu sos partidos polìticos, incluidos sos italianos chi in Sardigna si professant autonomistas, est torrada a iscarrargiare a manera simple, dae una parte de su mundu indipendentista. Su tema subra sos deretos de sos sardos e s’iscritura noa de s’Istatutu (chi nd’ant faeddadu in unu cunvegnu de s’11 freàrgiu in Tàtari, organizadu dae sa Mesa Natzionale, de su cale finas nois de Sardigna Lìbera nde faghimus parte cun Gentes, Fronte Indipendentista Unidu, progres e Sardigna Natzione), meresset meledos fungudos in contu de arriscos e de oportunidades.
A chie atenet custa tarea? Cale est sa sede pretzisa?
Sos Istatutos sunt acordos polìticos chi sas partes chi apostìvigant raportos de fortza e de cumprumissu chi si sunt creados in sos perìodos istòricos. In su 2017 tocat a si nche pregontare cale siat sa sèmida de sighire pro creare raportos de fortza favorèvoles a sa natzione sarda e non a s’Itàlia. In custu meledu tocat a èssere atinados mescamente de sos raportos de fortza e de sos echilìbrios noos chi sa globalizatzione est creende a livellu mondiale cun sos efetos in s’àrea de su Mediterraneu, de sa cale sa natzione sarda est una parte importante.
Est pretzisu a acrarire cales siant oe sos raportos de fortza intra sa natzione sarda e s’Istadu Italianu, in cara a cunflitos chi si nche sunt incrudelende e de una gherra chi no est intre s’Istadu Italianu e su gasi naradu guvernu de sa Regione Autònoma de sa Sardigna, chi nde protzedit a manera fidele e orgànica dae issu, ma intre s’Istadu Italianu e su Pòpulu Sardu.
In contu de sa bògia de iscritura noa de s’Istatutu, non podimsu ignorare chi in s’iscenàriu polìticu a dies de oe, in intro de sa classe polìtica sarda locale etotu, nemos cheret iscaretzire sa chistione de sa crisi culturale e econòmica in sa cale si turmentat su pòpulu sardu, cun sas emergèntzias suas chi arriscant de lu cantzellare comente entidade ètnica: “sa zenia”, gasi comente li naraiat Simon Mossa.
Mai comente a oe sa classe polìtica italo-sarda podet èssere interessada a si nde fàghere mere de sos temas mannos, incluidu su de s’iscritura noa de s’Istatutu, a fines de istraviare s’atentu de sos sardos dae su dramma de sa poberesa chi avàntzat, de su disimpreu, de sa crisi econòmica e sotziale chi est currende e de sos sèberos feos chi, cun s’agiudu de su guvernu italianu e de sas multinatzionales, sunt ispinghende a dannu de sos sardos. In su mentres sighint a negare a sa sotziedade sarda una lege eletorale chi non la discrìminet e chi li garantat sas rapresentàntzias suas polìticas e de gènere. Unu tema chi sa classe polìtica sarda, ponende a banda sos impignos giai leados, at riservadu a fine de sa legislatura che a “ennèsimu caddu de batalla eletorale”, comente si sas fèminas e sas minorias nostras esserent privas de memòria istòrica.
In su Cussìgiu Regionale de a dies de oe perunu partidu s’atrivit a si definire italianu netu, antzis, chie de prus e chie de mancu, si caratzat a segus de fatziadas federadas, autonomìsticas, soberanistas e finas indipendentistas. Custa Assemblea de seguru non rapresentat sos interessos e sos isetos de sa natzione sarda, e pro more de custu est làdina s’inadeguatesa culturale e sa credibilidade polìtica pro èssere sa sede delegada a s’iscritura noa de s’Istatutu e de sa natzione sarda.
Sa Sardigna oe est in manu a lobby polìticas afarìsticas trasversales e non ideològicas, chi manìgiant setores intreos de s’economia nostra, dae sa gestione de sos trasportos, a sa privatizatzione de su Sistema Sanitàriu Pùblicu, a sa promotzione noa de s’industria luadora (comente in sa vertèntzia Euroallumina), a sa bèndida de sa SBS de Arborea a Bonìfiche Ferraresi, ponende mente a su liberismu isfrenadu de sa Giunta Regonale, cun sa partetzipatzione ativa de esponentes de partitos chi si narant identitàrios, a sa isterilizatzione e gestione de sa cultura e de s’identitade nostra moende dae sa limba. Est gasi chi sa classe polìtica sarda agiuat sa fuida de giòvanos laureados e negat, a chie abarrat, sena pònnere in contu su datu anagràficu, su deretu a unu venidore dignitosu e a unu traballu chi no ochiet.
In cara a su domìniu de su Pensamentu Ùnicu in intro de s’assemblea de sos sardos, chi, finas a oe a unu passu dae s’iscadèntzia naturale de sa legislatura at omologadu a totus, esistit su perìgulu reale chi una cale si siat fortza polìtica potzat isponsorizare su progetu de iscritura noa de s’Istatutu de Autonoma. Diat pòdere èssere adotadu, a esempru, dae cussas fortzas identitàrias oportunìsticas de sa majoria chi guvernat sa Sardigna, pro istraviare s’atentu in contu de sas responsabildiades issoro subra s’ “amministratzione de sa dipendèntzia”. Sa proposta de una Reforma sanitària cun su Pranu de assentu nou de sa retza ospedaliera nd’est unu esempru làdinu.
In su cuntestu internatzionale sos raportos de fortza sunt favorèvoles a sa Sardigna e sas natziones sena Istadu? Est de atualidade manna su tentativu de modificare totu sas Costitutziones de sas democratzias europeas, isminorighende sos poderios e chirchende de leare unu controllu popolare reale pro creare democratzias formales, tzentralizadas e autoriatàrias, funtzioanles a sos protzesos de globalizatzione de sos mecados de sas multinatzionales. Nd’est unu esempru sa controriforma aurtida de sa Costitutzione italiana, a sa cale su Pòpulu sardu, intuende sos arriscos e s’acometu frontale a s’Autonomia sua (mancari chi mutilada e repressa), at espressadu su No suo a s’unanimidade.
S’iscritura de s’Istatutu sardu podet èssere franca de custos iscènarios? Cale est sa tarea de sas fortzas identitàrias e indipendentes sardas?
Deo penso chi sa realtade de sa natzione sarda e de su caminu suo de liberatzione e de indipendèntzia, cun sas cumbatas suas, sas crititzidades, s’aguantu suo a su tentativu de annudamentu econòmicu e culturale, siat prus a in antis de s’atibimentu nostru de su momentu polìticu presente. Esistit una retza de aguantu in sos territòrios chi a manera trasversale si organizat pro defensare sos deretos pròprios, mentres sas fortzas identitàrias, galu inserradas in sos muros a bullos de sas tancas suas, non resessent a bìdere sas pasturas mannas mannas chi ant a dae in antis de sos ogros.
A nois indipendentistas nos abarrat de medire sas fortzas in campu, pregonte-nde-nos a ite, cale si siat fortza, siat disposta a renuntziare pro pòdere istare paris e fraigare unu progetu econòmicu e sotziale de liberatzione natzionale. Custu est su disafiu chi nos isetat, si nono sa cundenna at a èssere s’iscumparta finas de s’idea de indipendèntzia nostra.


text:
atochiàre , vrb: atzochiare, atzuchiare Definizione tzucare, andhare o intrare a unu logu cun fuliesa e fortza, prus che àteru po fàere male, furare Sinonimi e contrari lòmpere Frasi su marzane fit a rodeu in chirca de atzochiare a sos crapitos ◊ issu fit sèmpere su primu a atzochiare a mesu de s'abbolotu Traduzioni Francese faire irruption Inglese to break into Spagnolo irrumpir Italiano irrómpere Tedesco eindringen.
calpíre , vrb: acarpire, carfire, carpire, caspire, crapire 1, crapiri Definizione passare in mesu de calecuna cosa o cun calecuna cosa, trapassare una cosa; apèrrere una cosa coment'e isperrandhodha, fresare su pane carasu isperrandhodhu a gurtedhu in is oros po istacare is duos pígios; segare is panes de sa pasta cumossada Sinonimi e contrari rúpere, sarcie, sumire / fresai, tzacai Frasi carpiat purpa e ossu su càntigu chi mandhaizis ◊ linna tosta: la podet carpire solu sa bistrale manna ◊ s'abba chi at fatu at carpidu terra meda ◊ carchi tubbu perdindhe at carpidu su muru, sa bòveda ◊ inoghe fit unu buscu de chercos, élighes, rú e mudeju chi azigu bi carpiat sa colora! 2. sas cochidores fint chie sétia in ghenna de furru, chie pronta po carfire in sa prugajola ◊ su pane fit cotu, carfiu, carasau e fatu a piras Etimo ltn. carpere Traduzioni Francese pénétrer, fissurer Inglese to penetrate Spagnolo penetrar, hender Italiano penetrare, fessurare Tedesco durchdringen, eindringen.
incarnài, incarnàre , vrb: incarrare Definizione intrare o fichire in mesu de sa carre, nau prus che àteru de cosa chi creschet; torrare a crèschere sa carre; fàere a carre, pigare carres Sinonimi e contrari incarnie Frasi sos ogros tuos mi ant fatu efetu e s'amore in coro est incarnadu ◊ est gai bella chi paret una dea incarnada ◊ a isse si li incarnant sas ungras ca las zughet totu dortas e allachedhadas 3. su Cristos si est incarnadu in su sinu de sa Vírzine Maria Etimo itl. Traduzioni Francese s'incarner Inglese to grow in, to thrust into the flesh Spagnolo encarnarse Italiano incarnire, incarnare Tedesco ins Fleisch eindringen lassen.
intràe , vrb: intrai, intrare, intrari Definizione andhare o fintzes portare, assentare, pònnere aintru (o fintzes a manera de arresurtare una cosa aintru de àtera), pònnere o andhare in mesu de unu logu o de una cosa (e fintzes de un'argumentu, in su sensu chi dhu pertocat); nau de su sole, betare apalas de s'orizonte, giare borta de no si pòdere bíere; nau de orrobba téssia, o fintzes de linnas, torrare, minimare de pesu, de mannària (e cun custu significau si narat fintzes de cartzamenta istrinta chi tocat e faet freaduras); istare o càbere, naendho de cosas chi si ponent in istrégiu, de laore semenau in d-unu tanti de terrenu, ma fintzes de trastu chi si faet a imbistidura (pantalones, giacheta, mígias) Sinonimi e contrari buncai, ifilare, intretire, istichire / menguai, piciai / càbere, iltare / aferrare | ctr. essire, bocare Modi di dire csn: i. a, in = andhare a intro de…; intrare late, fortzas = pònnere late, prenare (sas titas) de late, pònnere o dare fortzas; i. denúntzia, dimandha = denuntziare, fàghere dimandha; intrare in edade, in tempus = èssiri mannus, cumentzai a èssiri antzianus; i. in religione = faisí predi, mòngia, para; i. in postu, in triballu = leare postu, triballu; i. in manu, in ungras = bènniri a tretu de dhu pigai, de dh'aferrai; i. faghe faghe (a ccn.), afródhiu = dàresi a fàghere, istare semper faghindhe, in movimentu; i. una cosa in bidea a unu = bènniri s'idea, ponnirisí un'idea in conca, circai de fai ccn. cosa; i. in sas ispesas de una cosa, unu triballu, una faina = pònnere dinari pro su chi si b'ispendhet; ischire i. in d-una chistione, in su chistionu (nendhe de unu) = leàrela in manera zusta, bene, de piàghere, de cumbínchere s'àteru; intrai in brulla = istare a sas brullas, baliare sas brullas e fàgherendhe puru Frasi nci dh'at intrau a domu, a guventu, a crésia ◊ su sole si che est intrendhe ◊ intramiche custu cabu de filu in s'agu! ◊ no che intres a mesu, triballendhe: comintza de sos oros! ◊ sos chi teniant terrinu a oros de cumonale si che ndhe ant intradu àteru ◊ intra linna a su fogu! ◊ no ti che intres in chistiones anzenas! ◊ su chi sezis nendhe bois no intrat e no essit cun su chi zughimus nois in chistionu ◊ candho proet lena, s'abba l'intrat menzus a sa terra ◊ su sale l'intrat menzus coghindhe, a sa cosa ◊ a s'ortu bi at intradu zente ◊ su guante intrat in sa manu ◊ at intrau sa manu a buciaca po ndi bogai su dinai 2. sa linna candho sicat intrat ◊ sas bestimentas de lana intrant totu si no sunt samunadas in abba frita ◊ custos pantalones comente los ant samunados ant intradu e como mi sunt afissos ◊ s'iscarpa in sa punta de su pódhighe m'intrat ◊ si ponet in conca una modhita, unu tedile, pro no l'intrare su bàrriu in cúcuru 3. candho est sica, de linna in d-unu metre cubbu bi ndh'intrat meda, a pesu ◊ in cussu terrinu cantu sèmene b'intrat? ◊ in d-unu chilu, de custa melaeranu madura bi ndhe intrat pagas ◊ de arrobba de seda, in su chilu nde intrat meda, ca est lébia ◊ cantu sèmini dhoi intrat in cussa terra? ◊ cara, custa cambaredha: gei nd'intrat meda, ca est pitichedhedha, ma sempri unu chilu etotu est! ◊ custa camisa zughet sas mànigas istrintas chi mancu m'intrat in bratzos!◊ cussa màniga cheret prus irfinigada in punta pro intrare in s'ogru de su tzapu 4. como chi est intradu in postu za istat bene ◊ mi chirco mere e intro teraca 5. custa mi dha pagas, ca za mi as a intrae in manos! ◊ si m'intrat in manu su fuste ti che bogo maza maza! 6. a ndhe lis intrat de faghe faghe a custos pisedhos: no asséliant un'iscuta! ◊ a sos Americanos e Soviéticos lis fit intrendhe tantu faghe faghe pro pigare a sa Luna 7. già mi est costadu a mi fàghere pastore: mai mi esseret intradu in bidea! 8. s'amministratzioni comunali est intrada in is ispesas po fai custu libbru 9. sunt limbudos ma bene faedhados, ischint intrare e lis daent totu su chi cherent! ◊ lassa fàghere a mie, ca isco sa manera de l'intrare, ca in cuss'alte so nadu! ◊ no isco mancu de ue l'intrare a fàghere custa faina! Cognomi e Proverbi prb: innanti intrant sas dentes e posca sos parentes Etimo ltn. intrare Traduzioni Francese entrer, introduire Inglese to get in, to insert, to shrink Spagnolo entrar Italiano entrare, accèdere, addentrarsi, inserire, introdurre, portare déntro Tedesco eintreten, betreten, eindringen, einsetzen.
rúpere , vrb Definizione su naschire, su essire de s'erba intzeurrada, su passare de una parte a s'àtera in logos prenos de linna (cresura, matedu, padente cracu); su pesare de s'arrescotu a pitzu in su cadhàrgiu postu in su fogu; su si apèrrere de una pibisia impostemada (in matéria)/ pps. rúpidu / rúpere in titas = ammadurare in titas, nadu de pitzoca faghindhe a fémina Sinonimi e contrari acarpire, irrúpere, irrutiare, punciai, rupire, scoitai, tidhire Frasi si no proet, s'erba no rupet ◊ duos tudhos d'erba bi at rúpiu ◊ in cussu tretu ifustu su logu est totu rúpidu ◊ aiat próitu meta e a capitanni su terrinu fit rúpitu primitiu 2. passesit rupendhe buscos de ozastros, de chercos, de lidones ◊ rupes sos gianniles, pedendhe ◊ in cussas cresuras no faghet a bi rúpere ◊ no isco comente cussa famíllia de Frantza passendhe in Córsica ndhe rupeit innoghe 3. su soru depet rúpere chentza pesare bullu Cognomi e Proverbi prb: bucone partiu no rupet brente Etimo ltn. rumpere Traduzioni Francese pousser, pénétrer Inglese to sprout, to pass through Spagnolo brotar, penetrar Italiano spuntare dell'èrba, penetrare Tedesco hervorsprießen, eindringen.
rupíre , vrb: orrupire Definizione su naschire, su essire de s'erba intzeurrada; su intrare e passare de una parte a s'àtera in logos prenos de linna (cresura, cràchiri, padente cracu); su pesare a pitzu e fàere a pígiu de s'arrescotu in su cadhàrgiu postu in su fogu (vrb. fintzes trns.) Sinonimi e contrari acarpire, irrúpere, irrutiare, punciai, rúpere*, scoitai, tidhire Frasi sa terra, s'erba est rupinne ◊ cust'abba chi at fatu at rupidu su logu ◊ in sos campos aratos su tricu est rupitu carcu e virde ◊ rupitu bi at su locu in sas alas bostras? 2. che rupit fintzas in sas chesuras ispinosas ◊ cue no si bi podet rupire de sa malesa ◊ in su fogu fia rupidu pro bènnere a ti abbratzare! ◊ comente ses rupidu chentza àere alas a sa roca manna? ◊ pensamentosu, chirco de rupire in su mistériu 3. candho su soru comintzat a rupire che cheret bogadu fogu, chi no peset su bullu 4. apo a rupire trampas e minetas Traduzioni Francese pousser, pénétrer Inglese to surface, to burst forth, to sprout, to penetrate Spagnolo brotar, penetrar Italiano erómpere, affiorare, spuntare dell'èrba, penetrare Tedesco auftauchen, hervorsprießen, eindringen.
undaméntu , nm Definizione su undai, su carragiare, su s'ispainare in su logu nau de unu materiale chi si movet Etimo srd. Traduzioni Francese inondation, invasion Inglese flooding, invasion Spagnolo inundación, invasión Italiano inondaménto, invasióne Tedesco Überschwemmung, Eindringen.


text: Il Ministro dell’Istruzione, dell’Università e della Ricerca Posti disponibili per l'accesso al corso di laurea magistrale in Odontoiatria e Protesi Dentaria anno accademico 2012-2013 Comunitari e non comunitari residenti in Italia di cui alla legge 30 luglio 2002 n. 189, art. 26. Università Bari Bologna Brescia Cagliari Catania Catanzaro "Magna Graecia" Chieti - "G. D'Annunzio" Ferrara Firenze Foggia Genova L'Aquila Messina Milano Milano Bicocca Milano Cattolica "S. Cuore" Milano "Vita e Salute S.Raffaele" Modena e Reggio Emilia Napoli "Federico II" Napoli Seconda Università Padova Palermo Parma Pavia Perugia Pisa Politecnica delle Marche Roma "La Sapienza" Med. Odontoiatria Roma - "Tor Vergata" Sassari Torino Trieste Varese "Insubria" Verona 20 30 20 20 23 15 40 15 55 25 25 14 25 60 25 25 40 15 30 24 28 22 20 20 10 15 25 65 40 20 45 30 20 25 Totale 931 f.to Il Ministro Francesco Profumo


text:
Friedrichshain-Kreuzberg
Coordinadas: 52°30′N 13°27′E / 52.5°N 13.45°E
Friedrichshain-Kreuzberg est su segundu distretu de Berlinu, Germània, istituidu in s'annu 2001 fundende de is distretos antigos de Friedrichshain e Kreuzberg, chi resurtant separados de su riu Spree. Su ponte Oberbaumbrücke unit is duos bighinados e est unu sìmbolu de su distretu.
Postu in su tzentru de sa tzitade, Friedrichshain-Kreuzberg faghet làcana cun is distretos de Mitte in s'ovest, cun su de Pankow in su nord-ovest, cun is de Tempelhof-Schöneberg e Neukölln in su sud e in s'estu cun su de Lichtenberg.
Istòria[modìfica | modìfica su còdighe de orìgine]
Istituidu in su 2001 unende is duos distretos pretzedentes de Friedrichshain e Kreuzberg, sa detzisione de pònnere impare is duos distretos fiat istada a primìtziu cuntestada meda, pro sa cumponidura sotziale diferente meda: Friedrichshain, perteniat a Berlinu Est, cun una populatzione giòvana e in etnicamente omogènea, Kreuzberg a s'imbesse, perteniat a Berlinu Ovest e fiat caraterizada dae unu nùmeru artu de betzos e istràngios (susetotus immigrados turcos).
Fintzas su fatu de èssere istesiados dae su riu Sprea, barigadu petzi dse su ponte Oberbaumbrücke, fiat istadu bidu comente un'elementu ulteriore de divisione. Su ponte a fatu s'est fatu su sìmbulu de su distretu, e s'agatat in pitzu de s'istemma.


text:
Pùglia
Coordinadas: 41°00′31″N 16°30′46″E / 41.008611°N 16.512778°E
Artìculu in LSC
Sa Pùglia (in dialetu baresu e dialetu foggianu: Púgghie; in dialetu salentinu: Puia; in franco-proventzale: Poulye) est una regione de s'Italia meridionale, posta intre Apenninos e mare Adriàticu. Su cabulogu est Bari.
Sa Pùglia tenet istèrrida de 19 358 km² e populatzione de unos 4.085.000 bividores. Allàcanat in su nord cun Molise, in s'ovest cun Campània e Basilicata, in s'est si ghetat in s'Adriàticu e in su sud-ovest in su mare Jòniu, currespondende a su tacu de sa forma de bota tenta de sa penìsula italiana, de chi est fintzas su cabu prus orientale. Sa Punta Palascia, a curtzu de Òtranto, s'agatat istesiada de s'Albania petzi de unos 80 km. Sunt territòriu de sa Pùglia fintzas sas ìsulas Trèmiti.
Cumprendet sas provìntzias de Bari, Barletta-Andria-Trani, Brindisi, Foggia, Lecce, Taranto.


text:
Sunt is fèminas is chi ant a abèrrere sa festa in onore de Santu Srabadoi in Crabas, unu comintzu cummovente e de una bellesa ispantosa.
In treghentos si nde sunt abigiadas a mangianu chitzo pro onorare sa traditzione e acumpangiare a pees nudos Santu Srabadoeddu a su santuàriu de campagna.
Sa protzessione de su 26 de austu est su primu apuntamentu de importu in su calendàriu de sa Festa de Santu Srabadoi 2022, coordinada dae su Comune de Crabas cun su contributu finantziàriu de s’Assessoradu regionale a su Turismu pro is Eventos Identitàrios Mannos de sa Sardigna e s’organizatzione de su Comitadu Santu Srabadoi 2022, de s’Assòtziu Is Curridoris, de s’Assòtziu Santu Srabadoeddu e s’agiudu de s’Assòtziu Entes Locales pro s’Ispetàculu.
A pustis de sa beneditzione de su pàrracu Don Giuseppe Sanna e acumpangiadas in protzessione peri is bias de Crabas fintzas dae su Sìndigu Andrea Abis, is fèminas ant sighidu su caminu a cara a su Sinis.
Su passu lèbiu, ritmadu dae sas pregadorias e dae sos càntigos, antìtzipat sa cursa chi a coa de chida at a bìere is òmines chi portant in salvu s’istàtua de Santu Srabadoi dae is incursores, comente cheret sa traditzione. Sa protzessione dedicada a Santu Srabadoeddu est partida dae sa crèsia de Santa Maria a is 6,45 in diretzione de su Santuàriu de Santu Srabadoi in s’istrada isterrada chi si narat Camminu de su Santu.
“Est unu percursu de fadiga e suferèntzia– narat Anna Rita Minnai, cumponente de su Cda de s’Assòtziu Santu Srabadoeddu -, in ue sunt duos is momentos prus emotzionantes, sa partèntzia e s’arrivu. Cando si comintzat, a s’arbèschida, est s’ora de sa riflessione e de sa meditatzione; a pustis cando s’arribat a s’acabu de sa protzessione, est su momentu de sa cuntentesa”.
Is colores sunt cussos antigos de is imbustos de brocadu, chi istringhent in su chintu is camisas biancas ricamadas. Is gunneddas longas a pinnigas finint a subra de is pees iscurtzos. Is mucadores, lassados in eredidade dae is mamas a is fìgias pro generatziones, inghìriant is caras emotzionadas de is devotas a su Santu. Nàschida in tempus passadu cando is famìllias s’ispostaiant dae sa bidda a Santu Srabadoi pro sa novena, sa protzessione ammentat s’istòria de is fèminas de unu tempus e est istada torrada a bogare a campu in is annos Otanta pro more de sa mugere de su presidente de assora de su comitadu organizadore, chi aiat detzisu de sighire cussa protzessione de is fèminas chi oramai faghet parte de una de is traditziones prus cummoventes de s’istòria de Crabas.
Cun sa nàschida de s’Assòtziu, comente is òmines fintzas is fèminas si sunt organizadas in grupos de una bintina de cumponentes, cun turnos pretzisos chi istabilint is puntos in ue s’istàtua e sa bandera passant dae manu in manu. Is grupos sunt batòrdighi, prus un’àteru de cussas chi non portant su costùmene.
Cun sa protzessione de is iscurtzas sa bidda at dadu su via a is tzelebratziones pro Santu Srabadoi chi ant a sighire finas a lunis 5 de cabudanni. Ogni sero, a partire dae is 17.00, in preparatzione de sa festa manna de su 3 e de su 4 de cabudanni, is novenas in limba sarda ant a acumpangiare is fideles e s’àtera gente in unu caminu cummovente de fide e de devotzione.
A pustis de duos annos de firmada, una folla in festa at retzidu is iscurtzas cando sunt arribadas a su novenàriu.
“Amus comintzadu sa festa in sa manera mègius, cun unu clima perfetu, in serenidade e cuntentesa torrende a bìvere is emotziones chi non bivìamus prus pro is duos annos de firmada. Custu est un’augùriu bellu pro sa manifestatzione manna chi comintzat oe” at naradu su Sìndigu Andrea Abis.
A partire dae sàbadu 27 de austu, comintzat puru sa festa tzivile, cun su cuntzertu de su grupu Sonadas a is 22,00 in sa pratza printzipale de Santu Srabadoi. Domìniga 28 de austu Maria Giovanna Cherchi e martis 30 de austu su grupu Kàntidos.
(M.G.S.)


text:
(IlMinuto) – Casteddu, 20 de su mes''e paschixèdda - At a sighiri fintzas a mérculis chi benit "Líbburus in Galleria", su III Saloni de s'Editoria e de su Líbburu Sardu. Sa manifestada - chi est cumentzada su 16 de su mes''e paschixèdda - esti stetia aprontada de s'Aes, Assótziu Editoris Sardus, in is aposentus de s'Ispàtziu Search in Casteddu. S'editzioni de su 2010 - si podit ligi in d'una nota - "si caraterisat po s'Ispàtziu Piciocus cun butegas didàticas e creativas po is prus piticus", ma no scéti, ocannu is sorpresas no mancant, esti stetiu difatis allestia puru sa Saba literària, in custa atoris e giornalistas atobiant a autoris e editoris. Su Saloni de s'Editoria e de su Líbburu Sardu s'at a podi bisitai dógnia diri de is 10.00 a is 21.00 e po intrai no si pagat.
© RIPRODUZIONE RISERVATA


text:
Eusu comenciau chistionendi de su Cunsigliu provinciali de Casteddu chi ari votau a tot’homini – manca e dereta – is regulas po scriri sa lingua campidanesa. Paricis situs internet sardus portanta a conoscientzia sa decisioni itorica. Su bellu de custu acordu esti ca no si riconosciri una lingua artificiali, costruia a tavolinu de is istudiosusu, ma de sa lingua bia, de sa fueddada de su logu, de su conottu de seculus e seculus chi nosu sardus eusu portau ainantis. No si favoressiri nisciuna fueddara: su sardu teniri totu pari dignirari.
Sa Provintzia de Casteddu disponiri ca de mou innantis, candu du riteniri necessariu ara pubblicai in lingua campidanesa atus, avvisus, documentus; si impegnara a oberri unu sportellu de sa lingua; ordinara a is ufficiusu cumpetentisi de disponi s’introdutzioni de sa lingua in is iscolas.
Torrendu a nosu ndi teneusu cuntentesa manna mera, poita ca si fairi cunvincimentu ca eusu pigau su mori giustu po is arrescionaras nostras in su Circulu. Nosu eusu stabiliu de subitu ca ogni unu depera fueddai su Sardu de bidda sua in manera chi is chi ascurtausu imparausu a cumprendi totu su sardu. No ci funti argumentusu stabiliusu prima, bandara totu beni, chi sianta mannigos de memoria o contus, basta chi si fueddiri in sardu. Is atobius nostrus non teninti sa pretendetzia de imparai a scriri su sardu a is atrus, funti po cicai de imparai nosu a du scriri e fueddai mellus. In su Circulu “Su Nuraghe” de Biella non mancanta, po fortuna nosta, i literaus e studiosus de sa lingua sarda, partecipanta a is atobius a cumentzai de su presidenti Battista Saiu, sempri presenti ma sumprusu ascurtara donara calincunu cunsilu candu esti necessariu, ma de cussu bravu insegnanti chi esti teniri praxieri chi impareus a caminai ogni unu cun is proprias cambas; no importara chi ci sticheus sbagliusu puru. Cun custu spiritu funti mera agradesciasa totus is segnalatzionis chi funti giai arribaras e speraus chi siganta arribai, de erroris o scieti po si fai sciri comenti du nanta e scrinti issusu dusu ringratziausu in anticipu.
In sa ultima arrescionara nosta de dinantisi ariseu eus tocau paricis argumentus interssantis ringratziu totus is partecipantis scusendumi si no pozzu nomenai a totus poita ca seu lentu scriendi, promittu prus ainantis de acciungi is argumentustrataus de totus.
Bollu perou signalai assumancus su argumentu chi ari spiegau su bibliotecariu de su Circulu “Su Nuraghe”, Brai Picciau de Pauli; ari chistionau de sa bingia: comenti si traballara una borta sa bingia, cun cumpetentzia manna e arrichesa de particolaris comenti fairi sempri. Liggeddu.
A si biri cun saluri
Pieru Pinna
Nell’immagine: aratro di legno in uso in Sardegna e in India.


text:
Fùbalu
campidanesu · LSC · logudoresu
Su jocu de su pallone (o de sa bocia o fùbalu[1][2], in italianu calcio) est un'isport imbentau dae sos inglesos (football in inglesu) in su sèculu de XIX.
Su jocu de sa bocia, comente si jocat como, lu ant codificau in Inghilterra cando in su 1863 sunt istadas istabilidas sas regulas de su jocu (Laws of the Game). Su jocu de su pallone, a libellu internatzionale, est gubernau dae sa Fédération Internationale de Football Association connota dae totus cun sa sigla FIFA. Sa cumpetitzione prus de importu est su campionau mundiale chi si jocat donzi bator annos; custu eventu est su prus sichiu de totu su mundu, difatis s'audience est su dopiu de sa de sas Olimpiades.
Su jocu[modìfica | modìfica su còdighe de orìgine]
Si acarant duas trumas de ùndighi jocadores, chircande onzi una de ghetare sa botza a intro de sa retza de s'atera.


text:
L'Aquila
Articulu in logudoresu
L'Aquila fundada in sa medade se su sec. XIII, affacca a Amiternum, tzitade romana, e patria de Sallustio. A sos pes de su Gran Sasso. In su territoriu sou si praticaiada sa pastoritzia, e su commerciu de sa lana. Culpada diversas boltas dae terremotos ruinosos: su primu in su 1349. Est passada sutta diversas dominatzione: sos Angioinos, sos Aragonesos, sos Asburgo. In su 1798 occupada dae sos Frantzesos, at provocadu una insurretzione anti frantzesa. Bombardada dae sos Alledos in sa segunda gherra mundiale. S'ultimu terremoto est istadu cussu de i su mese de abrile de su 2009. Tzittade ricca de crejas: una, Santa Maria de Collemaggio, est unu capolavoro de su romanicu in Abruzzo. Inoghe est istadu cunsacradu paba s'eremida Pietro da Morrone cun su nomene de Celestino V (1294). L'Aquila ("Aquila" finas a su 23 de santuandria de su 1939) est una tzitade italiana de 72.696 abitantes (2008), capoluogo de sa Regione Abruzzo e de s'omonima provincia.


text:
Bahrein
Coordinadas: 26°04′03″N 50°33′04″E / 26.0675°N 50.551111°E
Artìculu in LSC
Su Bahrein o Bahrain, ufitzialmente Regnu de su Bahrein (in àrabu: مملكة البحرين, Mamlakat a su-Baḥrayn), est unu istadu minore postu in un'artzipèlagu de 33 ìsulas a curtzu a sas costeras otzidentales de su Golfu Pèrsicu, sa capitale est Manama, sa limba ufitziale s'àrabu.
Su Bahrein, in pretzedèntzia emiradu, est fatu unu regnu in su 2002, costituidu a monarchia costitutzionale. S'istadu est ghiadu dae sa famìlia reale Āl Khalīfa.
Tenet istèrrida de 765 km² e contat unos 1 343 000 bividores, de chi unos 235 108 istràngios. Sas abbas territoriales làcanant a ovest cun sas de s'Aràbia Saudita e a sud cun sas de su Qatàr. S'ìsula prus importante est Bahrein, chi paris cun sas ìsulas Sitrah e Muharraq format su nùcleu prus importante de s'artzipèlagu. S'ammentant fintzas sas ìsulas minores de Nabih Saleh, su penitentziàriu de Jidda, Umm a su-Nasan. In su sud-estu s'agatat, annotamala, s'artzipèlagu Hawar.
Nòdidu pro su petròliu e pro sas perlas, su Bahrein est fintzas sede de medas istruturas mannas in sa capitale Manama, intre chi su Bahrain World Trade Center e su Bahrain Financial Harbour. Su Grand-Prix de Fòrmula 1 de Bahrein tenet logu a curtzu de su Bahrain International Circuit.


text:
Su ruolu de sa segretària de editzione pertocat cumpetèntzias de paritzos ghetos de sa produtzione de film faghende afainende∙si intre de regia, fotografia e montàgiu. Una faina de anàlisi in s’ammàniu, de contivìgiu sighidu in su set, de crobadura intre repartos diferentes e de sa chistida de su contu cun sas règulas suas e finas sa barigada etotu.
Lara Saderi
Laureada in Literadura Mùsica e Ispetàculu traballat dae paritzos annos comente segretària de editzione pro longumetràgios e sèries tv intre de custos La ragazza del mondo, Nel mondo Grande e terribile, Il banchiere Anarchico e Piove Deserto.
Acabbadas de reghente sas ripresas de su film Siberia de Abel Ferrara sighit como cun sa sèrie tv Romulus de Matteo Rovere.


text: arricài , vrb: erricai Definitzione ammuntonare o fàere interessu, siendha, essire erricu Sinònimos e contràrios inrichire | ctr. impoberai, impoberire Frases unu babbu teniat custu piciocu impromítiu a su tiau e aici si fut arricau ◊ cun s'iscruxoxu custa borta si arricaus! Sambenados e Provèrbios prb: su pòberu, candu arricat, fintzas a su babbu bicat ◊ chini bivit de su trabballu suu no si arricat mai Ètimu itl. Tradutziones Frantzesu s'enrichir Ingresu to become rich Ispagnolu enriquecer Italianu arricchirsi Tedescu reich werden.


text:
1‹I›tem ordinamus qui si alcuna persone ‹a› c’at essere mandada nunça dae corona de Loghu o dae corona de quida de berruda o dae corona de potestadi o dae alcuna attera corona de cussas qui sunt naradas de supra pro alcuna causa, et non at benne ad corona ad su termen qui s’at contenne in sa nunça, 2non deppiat perdere su chertu ‹a minimanza› ni prossa prima ni prossa secunda, ma satisfaçat su spendio c’at avir ‹factu cussa persona c’at avire› mandadu sa ditta nunça et siat condepnadu et paguit ad sa camara nostra per ciaschaduna volta qui ’ll’at essere mandada sa ditta nunça dinaris VI per lira, prossa primargia; 3et torre‹n›t·illi a man[dari nunza, et pro sa secunda nunza qui l’at esser mandada et non at benne paghit dinaris XX per lira et satisfazat su spendiu simigiantimenti. 4Et anchu si·li mandint nunza, et si] /18r/ a sa terça bolta non benit perdat cussu chertu a minimança, secundu sa usança antiga.
5Et simigia‹nti›menti si intendat prossu terramangessu a qui at mandare nunça sardu et guasi prossu sardu ‹a› c’at mandare nunça su terramangessu.
6Et qui cussa persone qui non at benner assas suprascriptas nunças bolleret faguir deffença sua pro qui non potçit bene ‹assu tempus›, siat intessidu ad regione, 7‹et› si mostrat legittima scussa pro sa quali non potçit benne non li siat prejudiciu si non satisfaguir su spendiu ad icussa persone qui ’ll’at avir mandada sa nunça.
- pro alcuna causa | per alcuna causa ; pro alchuna causa A // non at benne | non anti benne ; non at benne A
- ‹a minimanza› | integro secondo A // prima di prima si legge secunda depennato // ‹factu cussa persona c’at avire› | integro secondo A
- torre‹n›t·illi | torrint·illu A // [nunza qui l’at esser mandada] | nunza l’at esser mandado A // [satisfazat] | satisfacat A
- ‹a› | integro secondo A
- ‹assu tempus› | integro secondo A
- ‹et› | integro secondo A


text:
Transessualidade
Artìculu in LSC
Transessualidade est unu fueddu impitadu pro sas persones chi tenent una espressione o identidade de gènere chi diferit dae su sessu inue funt nàschidos. Su tèrmine podet inclùdere, ma non est limitadu a: transessuales, cross-dressers e unas àteras persones chi vàriant de gènere.
Is persones transessuales tenent unu sensu de distonia e disforia cara a su sessu de nàschida chi si podet isvilupare in sos primos annos de vida, durante s'adolescièntzia o, prus in manera rara, in edade majore.
Istoricamente, sos intentos de cura psichiàtrica de custu istadu s'ant rivelados unu fallimentu e ant causadu unu nùmeru a beru elevadu de suitzidas intre sas persones transessuales. Sceti a inghìriu a su 1960 s'at incumentzadu a pensare chi su solu "sanamentu" de sa persone transessuale si podet a otènnere adeguende su corpus a sa psiche e non a s'imbesse.
Su movimentu transessuale mundiale arrefudat s'incuadramentu psichiàtricu de sa conditzione pròpia. Annotamala, reghentes istùdios parint dimostrare una reighina genètica a sa transessualidade.
Riferimentos[modìfica | modìfica su còdighe de orìgine]
- ↑ (IT) Marta Musso, La transessualità (finalmente) non è più una malattia mentale, in wired.it. URL consultadu su 26 santugaine 2021.
- ↑ (IT) George R. Brown, Disforia di genere, in msdmanuals.com. URL consultadu su 26 santugaine 2021.
- ↑ S'iscuncordàntzia de gènere est istada bogada dae s'OMS dae is patologias mentales e insertada in su capìtulu nou de is cunditziones de salude mentale. De sese sa cunditzione de non cunformidade de gènere no est de cunsiderare una maladia, prusaprestu una variante de s'identidade e de s'espressione de su gènere.


text:
Abrile
Abrile est su de bator mese de s'annu secundu sa calendàriu gregorianu, su de chimbe in su pretzedente calendàriu Giulianu, su primu de is bator meses cun una durada de 30 dies, e su secundu de chimbe meses ca tenent una durada de mancu de 31 dies.
Aprile est comunemente assotziadu cun s'istagione de s'atongiu in s'emisfèriu sud, e su beranu in s'emisferu nord in ue est s'ecuivalente istagionale de mese de ladàmine/Santu Gaine in s'emisferu Sud e a s'imbesse.
Istòria[modìfica | modìfica su còdighe de orìgine]
Is romanos aiant donadu a custu mese su nòmene de "Aprilis"[1] ma sa derivatzone de su nòmene suo est disconnota. S'etimologia traditzionale nde benit de su verbu "aperire" (abèrrere) alludende a s'istagione de s'annu cando is frores e is matas cumintzant a s'abèrrere ca est suportadu cun sa cumparatzione cun s'impreu de su grecu modernu de άvoιEn (ánixi) (aberrende) pro "beranu". Si comente calincunu de is mese romanos nde benint de is nòmenes de divinidades, e Abrile fiat consacradu a sa dinindade Venus, sa Veneralia sua si teniat in sa primu die de su mese, est istadu inditadu fiat in origine su mese suo Aphrilis, de s'ecuivalente divinidade greca Aphrodite (Aphros), o de su nòmene etruscu Apru. Jacob Grimm at inditadu su nòmene de un'ipotèticu deus o eroe Aper or Aprus[2].
Aprile fiat su secundu mese de su pretedente calendariu romanu[3], prima de Ianuarius e Februarius sunt istados annantos de Numa Pompilius prus o mancu in su 700 a innantis de Cristu. Est diventadu su de bator mese de s'annu (s'annu ca is doighi meses sunt istados postos in ordine) durante su tempus de is decemvirs prus o mancu in su 450 a.C. cando a issu puru sunt istados donados 29 dies. Sa de trenta die est istada annanta durante sa riforma de su calendàriu sutascrita de Giuliu Cesare in su mesu de is annos 40 a innantis de Cristu, ca at prodotu su calendàriu Giulianu.
Is anglosassones ainat mutidu Abrile ēastre-monaþ. The santu Bede in s'opera sua "The Reckoning of Time" (su còmputu de su tempus) aiat iscritu ca custu mese fiat s'arrighinade su faeddu "Easter" (Pasca). In annanta aiat declaradu ca su mese fiat istadu nominadu in onore a sa divinidade "Eostre" ca sa pichetada o festa sua fiat uin cussu mese. Custu est atestadu puru in su traballu de Einhard "Vita Karoli Magni".
Sa die de Santu Giorgiu est su 23 de custu mese e sa vigilia de Santu Marcu cun sa superstitzione sua ca is pantàsimas de cussos chi sunt cundannados a si nche mòrrere entru s'annu ant a èssere bitos passare in is crèsias, ruet su 24[3].
In Tzina s'aradu simbòlicu de sa terra de banda de s'imperadore e de sa principessa de sàmbene fiat fatu in de tres mese de s'annu, ca frecuentemente currespindet a Abriletook place in their third month, which frequently corresponds to April. In Finlandesu Abrile ddu narant huhtikuu, ca bolet nàrrere sega e brugia.
In Slovenia, su nòmene traditzionale prus difùndidu est "mali traven", ca bolet nàrerre cando is matas cumintzant a crèschere. custu est istadu iscritu pro sa primu borta in su 1466 in sumanuscritu "Škofja Loka"[4].
Su mese de Abrile tenet 30 dies; Numa Pompilius dd'aiat fatu de 29 dies; a sa fine sa reforma de su calendàriu de Giuliu Cesare nche dd'at torradu a 30 dies ca no est cambiadu in sa reforma de su calendàriu giulianu fata de su cesare augustu in s'8 a.C. In annanta in is colonias ispagnolas is isulas filipinas su mese de abrile tenet unu significadu paticulare pro is nativos ca est assotziadu a s'influentzia de is tzinesos in su periodu coloniale ispagnolu. S'importatntzia de custu aspetu pro is nativos fiat assotziadu cun un eventu mutidu "Abril na Ikaw" ca est collegadu cun su famadu mercanet, April Yu.
In s'antig Roma su festival de Cerealia fiat tentu pro ste dies de sa metade fintzas a sa fine de Abrile ma is datas tzertas sunt disconnotas. Feriae Latinae puru si teniat in cistu mese, cun sa data chi no fiat fissa. Ateras osservantzias romans includiant Veneralia (primu de Abrile), Megalesia (10–16 abrile), Fordicidia (15 de abrile), Parilia (21 de abrile), Vinalia Urbana, Robigalia, and Serapia tzelebradas su 25c de abrile. Floralia fiat tenta su 27 de abrile in s'era republicana, o su 28 in su calendàriu giulianu, e duraiat fintzas a su 3 de maju. Comuncas custas datas no currespundint a su calendàriu Gregorianu modernu.
Sa ruta de is meteoras "Liridi" apparit de su 16 a su 26 de abrile ogni annu, cun su picu ca a s'ispissu arribbat su 22. Sa ruta de is meteoras "Eta Aquaridis" puru nde arribbat a abrile. Est visìbile de abrile 21 fintzas a su 20 de maju cun su picu de atividade su ses de maju o in cussas dies. sa ruta de is meteoras de is "Virgines" nde arribbat a diferentes datas a Abrile.
Is "Dies de Abrile" (journées d'avril) est su nùmene donadu in s'istòria frantzaesa pro una serie de insurretziones a Lione, Parigi and in àteras bandas, contra a su guvernu de Luigi Filipu in su 1834, chi at portadu a mesuras repressivas e a unu famadu protzessu mutidu procès d'avril[3].
Notas[modìfica | modìfica su còdighe de orìgine]
- ↑ ^ "April" in Chambers's Encyclopædia. London: George Newnes, 1961, Vol. 1, p. 497., in en.wikipedia.org.
- ↑ Jacob Grim Geschichte der deutschen Sprache. Cap. "Monate".
- ↑ 3.0 3.1 3.2 One or more of the preceding sentences incorporates text from a publication now in the public domain: Chisholm, Hugh, ed. (1911). "April". Encyclopædia Britannica. 2 (11th ed.). Cambridge University Press. p. 230., in en.wikisource.org.
- ↑ Koledar prireditev v letu 2007 in druge informacije občine Dobrova–Polhov Gradec" [The Calendar of Events and Other Information of the Municipality of Dobrova–Polhov Gradec] (PDF) (in Slovenian). Municipality of Dobrova-Polhov Gradec. 2006. Archived from the original (PDF) on November 2, 2013. (PDF), in dobrova-polhovgradec.si. URL consultadu su May 8, 2020 (archiviadu dae s'url originale su November 2, 2013 ).


text:
Filòsofu
Artìculu in LSC
Unu filòsofu est calicunu chi pràticat sa filosofia, su chi ìmplicat un'averiguada ratzionale in àreas chi sunt a su de foras de sa teologia o de sa sièntzia.[1] Su tèrmine "filòsofu" derivat dae su gregu antigu φιλόσoφoς (philosophos) chi signìficat "amante de sa sabiduria". Su cònio de su tèrmine est istadu atribuidu a su pensadore gregu Pitàgora (su de VI sèculos aC).[2]
In su sensu clàssicu, unu filòsofu fiat calicunu chi biviat segundu unu tzertu istile de vida, cuntzentrende·si in sa risolutzione de dimandas esistentziales pro sa cunditzione umana, e non calicunu chi arresonat subra teorias o cummentos de àteros autores.[3] In manera tìpica, custos piessignos marcos de filosofia sunt cussos ellenìsticos e sos chi s'impinnant prus in manera tosta in custu istile de vida podent èssere cunsiderados filòsofos. Unu filòsofu est cussa persone chi disafiat cussu chi si pensat esseret de bonu sensu, no ischit cando acabare de fàghere dimandas e torrat a esaminare sos modos betzos de pensare. [4]
In unu sensu modernu, unu filòsofu est un'intelletuale chi at contribuidu in unu o prus ramos de sa filosofia, comente a s'estètica, s'ètica, s'epistemologia, sa lògica, sa metafìsica, sa teoria sotziale e safilosofia polìtica. Unu filòsofu podet fintzas èssere cussu chi at traballadu in sas umanidades o in unas àteras sièntzias chi dae tando si sunt separadas dae sa filosofia propriamente narada in sos sèculos, comente a sas artes, s'istòria, s'economia, sa sotziologia, sa psicologia, sa linguìstica, s'antropologia, sa teologia e sa polìtica.[5]
Istòria[modìfica | modìfica su còdighe de orìgine]
Grètzia antiga e Roma[modìfica | modìfica su còdighe de orìgine]
S'ischirriada intrae filosofia e sièntzia dae sa teologia at incumentzadu in Grètzia durante su de VI sèculos aC.[6] Talete, astrònomu e matemàticu, est istadu cunsideradu dae Aristòtele su primu filòsofu de sa traditzione grega.[7]
Mentras Pitàgora at coniadu sa paràula, sa prima elaboratzione connota de s'argumentu est istada giuta dae Platone. In su Symposium suo, concruit chi s'Amore est custu chi mancat a s'ogetu chi chircat. Duncas, su filòsofu est cussu chi chircat sa sabiduria; si sègudat sa sabiduria, diat èssere unu sàgiu. Duncas, su filòsofu in s'antighidade fiat unu chi biviat in sa chirca costante de sa sabiduria e biviat segundu cussa sabiduria.[8] Sunt sortos disacordos subra ite cheret narrere a bìvere in manera filosòfica. Custos disacordos ant dadu orìgine a diversas iscolas filosòficas ellenìsticas. De cunsighèntzia, s'antigu filòsofu pensaiat in una traditzione.[9] Mentras su mundu antigu diveniat iscisma pro mèdiu de su dibatu filosòficu, sa cumpetitzione cunsistiat in su bìvere in modu tale de trasformare su modu suo de bìvere in su mundu intreu.[10]
Intre sos ùrtimos de custos filòsofos b'aiat Marcus Aurelius, chi est in manera ampra cunsideradu unu filòsofu in su sensu modernu, ma s'at refudadu personalmente de si mutire cun tale tìtulu, ca teniat su dovere de bìvere comente a imperadore.[11]
Transitzione[modìfica | modìfica su còdighe de orìgine]
Segundu su classitzista Pierre Hadot, su cuntzetu modernu de unu filòsofu e de una filosofia s'at isvilupadu prevalentemente pro mèdiu de tres mudadas:
Su primu est s'inclinu naturale de sa mente filosòfica. Sa filosofia est una disciplina allicadora chi podet a discansu trisinare s'indivìduu in s'anàlisi de s'universu e de sa teoria astrata.[12]
Su segundu est sa mudada istòrica pro mèdiu de s'era medievale. Cun sa pesada de su cristianèsimu, s'istile de vida filosòficu est istadu adotadu dae sa teologia sua. Tando, sa filosofia fiat dividida tra unu modu de bìvere e su materiale cuntzetuale, lògicu, fìsicu e metafìsicu pro giustificare cussu modu de bìvere. Sa filosofia fiat tando sa tzeraca de sa teologia.[13]
Su de tres est su bisòngiu sotziològicu cun s'isvilupu de s'universidade. S'universidade moderna recheret professionistas pro imparare. Si mantènnere in sese recheret imparare a sos futuros professionistas a sostituire s'atuale facultade. Duncas, sa disciplina degradat in unu limbàgiu tècnicu riservadu a sos ispetzialistas, evitende in manera cumprida su cuntzetu originale suo comente a istile de vida.
Era medievale[modìfica | modìfica su còdighe de orìgine]
In su de bator sèculos, sa paràula filòsofu at cumintzadu a designare un'òmine o una fèmina chi giughiat una vida monàsticu. Gregòriu de Nissa, pro esèmpiu, descriet comente a sorre sua Macrina aiat cumbintu sa mama a abbandonare "sas distratziones de sa vida materiale" pro una vida filosòfica.[14]
Prus a tardu, durante su Medioevu, sas persones chi s'impinnaiant in s'alchimia beniant mutidas filòsofos - dae custu sa Pedra Filosofale (latinu: lapis philosophorum).[15]
Prima era moderna[modìfica | modìfica su còdighe de orìgine]
Medas filòsofos istupaiant galu dae sa traditzione clàssica, bidende sa filosofia issoro comente a un'istile de vida. Intre sos prus notèvoles ammentamus René Descartes, Baruch Spinoza, Nicolas Malebranche e Gottfried Wilhelm Leibniz. Cun su bènnere de s'universidade, su cuntzetu modernu de sa filosofia est devènnidu prus importante. Medas de sos prus istimados filòsofos de su de degheoto sèculos in posca ant frecuentadu, insegnadu e isvilupadu sas òperas issoro a s'universidade. Sos primos esèmpios includent: Immanuel Kant, Johann Gottlieb Fichte, Friedrich Wilhelm Joseph Schelling e Georg Wilhelm Friedrich Hegel.[16]
A pustis de custos indivìduos, su cuntzetu Clàssicu fiat belle mortu cun sas etzetziones de Arthur Schopenhauer, Søren Kierkegaard e Friedrich Nietzsche. S'ùrtima considerevole figura in filosofia a non sighire unu regìmene acadèmicu istrintu, seriu e ortodossu est istadu Ludwig Wittgenstein.[17]
Acadèmia moderna[modìfica | modìfica su còdighe de orìgine]
In s'era moderna, cussos chi cunsighint sos grados sobrados in filosofia, a s'ispissu sèberant de sighire sas carrieras issoro a s'internu de su sistema educativu. Segundu un'istùdiu de su 1993 de su National Research Council (comente a aporridu dae s'American Philosophical Association), su 77,1% de sos 7.900 titulares de unu dotoradu de chirca in filosofia chi ant rispòndidu sunt istados impreados in istitutos de imparu (acadèmias comente sas universidades). A su de foras de su mundu acadèmicu, sos filòsofos podent impreare sas capatzidade issoro de iscritura e arresonu in unas àteras carrieras, comente a sa meighina, sa bioètica, sos afares (business), s'editoria, s'iscritura indipendente, sos mèdia e sa lege.[18]
Prèmios in sa filosofia[modìfica | modìfica su còdighe de orìgine]
Bi esistint medas prèmios in sa filosofia. Intre sos prus importantes bi sunt:
- Kyoto Prize in Arts and Philosophy
- Rolf Schock Prizes
- Avicenna Prize
- Berggruen Philosophy Prize
Unos cantos istimados filòsofos, comente a Henri Bergson, Bertrand Russell, Albert Camus e Jean-Paul Sartre, ant fintzas bintu su prèmiu Nobel pro sa literadura.
Su prèmiu John W. Kluge pro s'istùdiu de s'umanidade, creadu dae sa Library of Congress pro reconnòschere su traballu non tratadu dae sos prèmios Nobel, est istadu assignadu a sos filòsofos Leszek Kołakowski in su 2003, Paul Ricoeur in su 2004 e Jürgen Habermas e Charles Taylor in su 2015 .[19]
Riferimentos[modìfica | modìfica su còdighe de orìgine]
- ↑ https://archive.org/details/westernphilosoph035502mbp.
- ↑ Template:LSJ
- ↑ Pierre Hadot, The Inner Citadel. p. 4
- ↑ https://archive.org/details/harvardclassics51eliouoft.
- ↑ DOI:10.1093/acref/9780199754663.001.0001, ISBN 9780199754663, http://www.oxfordreference.com/view/10.1093/acref/9780199754663.001.0001/acref-9780199754663-miscMatter-0004.
- ↑ https://archive.org/details/westernphilosoph035502mbp.
- ↑ Aristotle, Metaphysics Alpha, 983b18.
- ↑ That is to say philosophically – Pierre Hadot, Philosophy as a Way of Life, trans. Michael Chase. Blackwell Publishing, 1995. p. 27: Introduction: Pierre Hadot and the Spiritual Phenomenon of Ancient Philosophy by Arnold I. Davidson. Citing Hadot, 'Presentation au College International de Philosophie,' p. 4.
- ↑ Pierre Hadot, Philosophy as a Way of Life, trans. Michael Chase. Blackwell Publishing, 1995. p. 5: Introduction: Pierre Hadot and the Spiritual Phenomenon of Ancient Philosophy by Arnold I. Davidson. Citing Hadot, 'Theologie, exegese, revelation' p. 22
- ↑ Pierre Hadot, Philosophy as a Way of Life, trans. Michael Chase. Blackwell Publishing, 1995. p. 30: Introduction: Pierre Hadot and the Spiritual Phenomenon of Ancient Philosophy by Arnold I. Davidson. Citing Hadot, Dictionnaire des philosophes antiques, p. 13
- ↑ Wikisource:Meditations#THE EIGHTH BOOK
- ↑ Pierre Hadot, Philosophy as a Way of Life, trans. Michael Chase. Blackwell Publishing, 1995. p. 31: Introduction: Pierre Hadot and the Spiritual Phenomenon of Ancient Philosophy by Arnold I. Davidson. Citing Hadot, 'Presentation au College International de Philosophie,' p. 7
- ↑ Pierre Hadot, Philosophy as a Way of Life, trans. Michael Chase. Blackwell Publishing, 1995. p. 32: Introduction: Pierre Hadot and the Spiritual Phenomenon of Ancient Philosophy by Arnold I. Davidson.
- ↑ Readings in World Christian History (2013), pp. 147, 149
- ↑
- ↑ Pierre Hadot, Philosophy as a Way of Life, trans. Michael Chase. Blackwell Publishing, 1995. p. 271: Philosophy as a Way of Life
- ↑ A. C. Grayling. Wittgenstein: A Very Short Introduction. Oxford University Press, 2001. p. 15
- ↑
- ↑ http://go.galegroup.com/ps/i.do?id=GALE%7CA425090082&v=2.1&u=lom_macombtgps&it=r&p=SPN.SP00&sw=w&asid=45e28c97a72942b9dbf9c3e8db3e298d.


text:
Sotziologia
Articulu in logudoresu
Sa sotziologia est una iscièntzia chi s'òcupat de sas relatas sotziales e de totus sa cosa fata in pari cun àteros/àteras, est a narrere chi cheret ispricare sa vida partende dae su raportu chi esistit a intro de onniunu de noisàter*s cun s*s àter*s.
Difatis, sa pessone umana no podet èssere cunsiderada che una mònade, e onniunu de noisàteros si podet cumprèndere petzi cumprendende su mundu inue isse bivet. Onniunu de noisàteros est s'àteru suo, su bighinu, s'isprigu in ue si rifletet s'identidade sua. E custu est beru in una manera particulare chi si cherent cumprender totus sos fenòmenos chi podent esistire petzi cun sas fainas collaboradoras de pessones diversas.
Istòria de sa sotziologia[modìfica | modìfica su còdighe de orìgine]
Fintzas dae s'Antigòriu gregu-romanu, e, in maneras diversas in calechisiat tzivilidade, sas pessones umanas ant proadu a cumprender su mundu, siat in una manera ispontànea e finas ingènua, siat in una manera istudiada, chirchende a lu contzetualizare. Prima de s'isboddicu ufitziale de sa sotziologia che disciplina sientìfica autònoma, a su mundu fiant atribuidos caràteres ontològicos, est a narrer ca su mundu fiat redùsidu a s'essèntzia sua (s'òmine a sa 'naduralesa umana', su sòtziu a un'òrdine còsmicu o reliziosu, ec.).
Pighende s'esèmpiu de s'isboddicu de sas sièntzias de sa naturalesa in sos sèculos de XVII e de XVIII, su filòsofu sotziale frantzesu Auguste Comte (1798-1857) si nd'imbentaiat sa paràula 'sotziologia', e cuntzepiat unu programma gasi metafìsicu pro custa disciplina noa. Ma est a s'acabu de su sèculu de XIX, cun su càmbiu organizativu de sas universidades europeas ei sa modernizatzione issoro, chi si podet narrer ca sa sotziolozia che chistionu sientìficu autònomu siat nàschida, abarrende peròu semper pagu pagu tzeraca de sa filosofia, est a nàrrer abarrende una teoria sotziale chene de unu programma empìricu isboddicadu e modernu.
Comentesisiat, sa nàschida de sa disciplina si depet atribuire massimamente a su frantzesu Emile Durkheim (1858-1917) e a su tedescu Max Weber (1864-1920). Sunt istados issos a fraigare sas craes cuntzetuales prus mannas e chi galu a sa die de oe cunditzionant sa disciplina. Segundu Durkheim, su cumportamentu de s'òmine e de sos grupos tenet sentidu e podet esser cumpresu ebbia, castiende a sas istitutziones sotziales, chi pretzèdint sa vida de donzi òmine e sutzedent a sa morte issoro. Sunt custas 'fatos sotziales' beros, tostados che pedra, chi s'imponent a sas sèberas e a su destinu individuales, pro mèdiu massimamente de sa formatzione de sas identidades individuales. In s'òpera sua 'Le suicide' (1897) isse, impreende datos istatìsticos, dimustraiat s'acàpio determinadore a intro de sa cultura de pertenèntzia ei sa sèbera prus personale chi podiat esistire, su suitzìdiu. Custu pro nàrrer ca est possìbile de agatare una causalidade sotziale a calechisiat cumportamentu e sèbera.
In s'òpera de Weber, a sa cuntrària, s'interessu prus mannu no fiat su fatu ca s'atzione de sos òmines est cunditzionada dae sas istitutziones sotziales, ma su càmbiu de sas istitutziones e de sos òmines 'etotu: e duncas pro ite massimamente su mundu modernu est caraterizadu dae sa possibilidade, atzetada dae sa sotziedade, chi si nde podiant cambiare istruturas, cumportamentos, etc. una cosa ca in sos mundos regulados dae su connotu fiat atzetadu in una manera diversa meda, e comuncu ostacoladu gasi semper. Pro ite, in particulare, su disìgiu de richesa s'est furriadu in una manera noa e legìtima de traballare e de produer, s'impresa moderna ei s'ispìritu de su capitalismu. In un'òpera de maistru (S'ètica protestante e s'ispìritu de su capitalismu, 1904), Weber nosind'ammustrat in unu tretu ca òmines cunditzionados dae un'educatzione catòlica, chi bidiat su dinare ei sa richesa che 'farra de su tiàulu' si fiant cumbertidos, furriende·si·nde protestantes, a unu sentidu opostu, intepretende sa matessi cosa non prus che una nexe ma ke unu sinnu de sa gràtzia de Deus e de sa sorte issoro che elìgidos e destinados a su paradisu; e, segundamente, ca custu cumportamentu nàschidu in un'ambiente religiosu at fatu nàscher s'ispìritu capitalista de impresa e duncas at modificadu no tantu e no solu sa religione, ma s'economia. Duncas, no est beru ca su cumportamentu umanu est intreamente cunditzionadu dae sas istitutziones sotziales e ca si podiat agatare càusas ùrtimas e ispricadoras de s'isboddicu de sa sotziedade e de su sòtziu.
Su sèculu de XX est istadu marcadu massimamente dae s'ispostamentu de su tzentru de sas iscièntzias otzidentales, e de sa sotziologia puru, dae s'Europa a s'Amèrica. Incue s'universidade aiat introdùsidu unu càmbiu importante meda in s'istrutura de sa chirca: a sas cadreas monocràticas e baronales europeas si sustituiat su traballu de grupu, cun sa nàschida de su departimentu universitàriu. Inultras, àteros caràteres democràticos de sa cultura americana permitiant a sos chirkeris universitàrios de esser prus lìberos cunforma a s'esigèntzia de respetabilidade a sa manera de sa gentitedda chi bi fiat in Europa. Insuma, fiant prus lìberos de chircare bias noas.
In sa sotziologia custu at significadu massimamente su cumentzu de unu programa empìricu e sa bessida dae sas bibliotecas e departimentos universitàrios pro regoller sos dados empìrigos in manera dereta. At cambiadu s'arte e at isboddicadu una parte empìrica chi at a sinnare su benidore de sa disciplina. A su cumentzu, sa nàschida de unu Departimentu de antropologia e sotziologia in s'Universidade privada de Chicago fiat caraterizada dae su lantzu de una sèrie istòrica de chircas a subra sa tzitade de Chicago e totu. In custas chircas si fiat isboddicadu su fundamentu de sos mètodos calitativos de chirca, est a nàrrere de s'intervista, de s'osservatzione, e de sa còllida de testimòngias, analizadas e interpretadas dae sos sotziòlogos. Aintro de custos sotziòlogos, tocat a amentare a Robert Park, William Thomas, e Everett Hughes, chi ant interpretadu sa sotziedade che unu inpari de mundos dominados dae s'interatzione sotziale, est a narrer dae cudd'aggregu de atziones e de interpretatziones de su mundu cumpartidas dae sa gente chi definit sas situatziones e ghiat sas atziones a sas sèberas.
Che reatzione a custa manera de traballare, giai in sos annos trinta e massimamente in sos baranta e chimbanta, si sunt isboddicadas àteras sotziologias in sa Costa orientale de sos Istados Unidos, chi si sunt opostas a sos interatzionistas simbòlicos siat in sa manera de chircare siat in sa visione generale de sa sotziedade. Pro issos, infatis, su sòtziu torrat a esser un'aggregu de cumportamentos chi sighint règulas generales (funtziones) provocadas dae su bisongiu ca ogni sotziedade tenet de respunder a esigèntzias fundamentales (bisongios), comente a su produer sa richesa, trasferrer una cultura a sas generatziones noas, tenner creèntzias comunas, defender sa seguresa pùbrica, etz. Pro respunder a custos bisonzos naturales de onzi sòtziu, in donzi sotziedade si sunt criadas istitutziones sotziales chi currispundent a custas funtziones, che sa còyua, s'iscola, sa religione, s'economia, etc. Torrende a Durkheim (ma no de seguru a su Durkheim de "Sas formas elementares de sa vida religiosa"), issos bient in sa sotziedade un'aggregu de unidades chi respundent a una lege generale, chi est sà de su mantenimentu de s'ecuilìbriu sotziale. Sende un'aggregu coerente de unidades discretas, fiat possìbile a l'istudiare cantifichendilas. E tando fiat introdùsidu in sotziologia s'impreu de mètodos istatìsticos, pro mèdiu de sa trasformatzione de protzessos sotziales in cantidades discretas. Su modellu teòrigu funtzionalista, che sos istruturalistas e neomarxistas, aderint totus a custa bisione chi redusit su cumportamentu sotziale a efetu de càusas chi tocat a chircare in s'istrutura cumplessiva de sa sotziedade.
Custu innestu at provocadu un'isboddicu chene pretzedentes de sa disciplina, aplicada massimamente a sa mesura de su mundu, chi est bessida dae s'universidade puru furriende·si·nde a impresa cummertziale (istitudos de sondazu) o, pro esèmpiu in Sardigna, a sustengiu parasientìficu a s'atzione polìtica, ma, a su matessi tempus, at provocadu sa poberesa teòrica ei sa decadèntzia sientìfica de sa sotziolozia, chi s'est redùsida a una tautologia de sa sotziedade e no iscobèrit prus nudda, si no cunfirmat sos pregiudìtzios de sos chircheris de professione e de su rangu sotziale issoro.
In sos annos partende dae su 1970, unos cantos grandos sotziòlogos, che Pierre Bourdieu in Frantza e Anthony Giddens in Rennu Unidu, ant chircadu de agatare un'intregu a intro sas duas bisiones de sa sotziedade, est a narrer s'istrutura cunditzionadora ei s'atzione cambiadora, cun èsitos chi si podint cuntierrare meda. Oe, comuncu, sa sotziologia in su mundu paret chirkende una bia noa, pro ite massimamente paret difìtzile de isprigare tropu de su chi sutzedit sighende custa immàgines fortes de su chi est sa sotziedade in su cumplessu suo. Sas chircas empìricas no portant a niuna iscoberta, e cunfirmant sas ipòtesis de sos chircheris ebbia.
Pro custu, massimamente in Amèrica, in Frantza, in sos Logos Bassos, in Germània e in sos Logos iscandìnavos, si assistet a una torrada a s'iscola de Chicago e a sos mètodos suos de chirca.
Sa sotziologia in Sardigna[modìfica | modìfica su còdighe de orìgine]
In Sardigna sa sotziologia s'est isboddicada pagu e male, sèmpere atzeracada a sa sotziologia italiana, chi est una de sas prus peus chi si podiat agatare in su mundu. Impèdida a suta de su fascismu, sa nàschida sua apustis de sa liberatzione est istada cunditzionada dae sa sotziologia funtzionalista americana e dae su marxismu. Ideolòzica, irraighinada in unu mundu parafeudale che s'universidade italiana, sa sotziolozia sarda est pòbera e chene prestìgiu sotziale. S'istòria sua, comuncu, tocat a l'iscrier. Isfortunadamente, sa sotziedade sarda est istada s'ogetu de àteras disciplinas, massimamente s'antropolozia, chi ant partitzipadu a fraigare un'immàgine de sa Sardigna che unu pòpulu antigu e acapiadu a su connotu, inimigu de sa modernidade chi podiat benner solamente dae sos terramannesos e dae sos 'progressistas', e chi meritaiat una sorte de museu ebia. E sos antropòlogos sardos sunt macos de museos. Medas sotziòlogos cunfirmativos sunt de custu partidu, e sighint a cooperare pro fraigare un'imàgine de sa sotziedade sarda che inimiga de sa modernidade e de su progressu (assùmidos che unu bene in se e assoludu, ma descritos segundu sos prezuìtzios issoro), mentres medas àteros sunt proende a isboddicare una sotziologia chene pregiuìtzios ideològicos.
Aintro de sas chircas de sa sotziedade sarda prus importantes nosi nde podimus amentare "La famiglia esclusiva" de Luca Pinna (1971), "Proletariato e ceti medi in Sardegna" de Marcello Lelli (1974), "Famiglie di pastori" de Benedetto Meloni (1984), "Le lingue dei sardi" incurada dae A. Oppo (2006). Una parte de Sardigna est istada istudiada cun una chirca manna fata in sos Chimbanta aintro de su "Progetu Sardigna" finantziadu dae s'OCSE, chi est istada torrada a èssere publicada in custos ùrtimos annos ("Socialità e organizzazione in Sardegna", inc. dae A. Anfossi, torrada a s'imprenta in su 2008). Comente si podet bìere, niunu de sos libros de sa sotziologia sarda at influidu in sa cuntierra pùbrica comente, naramus, a "La vendetta barbaricina come ordinamento giuridico" de A. Pigliaru, "La rivolta dell'oggetto" de M. Pira o a s'òbera de Antoni Gramsci, chi sunt traballos chi pertennent a àteras traditziones disciplinares. No bi sunt mai istados traballos de sotziologia iscritos in sardu.


text:
Sa batalla sena de fine de su trigu de su Senadore
In sa Mesa - Sa de su trigu de su Senadore, gosi est denumenadu su trigu Capelli, est una batalla sena de fine. Pro sa majoria de sos massajos, difatis, arare custa ratza de trigu no est cumbeniente, duncas sa produtzione nde sufrit.
Su trigu de su Senadore at costos artos meda. Sos costos sunt prus mannos de sos benefìtzios e costringhent sos massajos a coltivare àteras ratzas de trigu antigu.
Su Trigu Cappelli est unu produtu PAT de Sardigna ("Prodotto Agroalimentare Tradizionale"), est a nàrrere ca est reconnòschidu dae su "Ministero delle Politiche Agricole, Alimentari e Forestali".
Su trigu de su Senadore si distinghet dae sas àteras ratzas de trigu, siat de cussas coltivadas in Itàlia siat dae sas àteras ratzas sardas. Ma cale sunt sos critèrios calitativos chi distinghent su trigu Cappelli dae sas àteras ratzas de trigu? A lu distìnghere sunt: s'ìnditze de su glùtine; sas proteinas e s'abba lìbera.
Galu, su trigu Cappelli at unu granu allongadu a colore de pinadellu eu colore est bellu pèrpere. Tocat finas a pretzisare ca custa ratza de trigu est una variedade chi si sèmenat in atòngiu e chi si messat in su mese de trìulas. No est acabada inoghe, pro ite est importante sutalineare ca sa coltivatzione est fata cun sas màchinas a manera totale.
Su trigu de su Senadore est una ratza de trigu arta 180 tzentìmetros pagu prus o mancu. Pro la coltivare bisòngiat àere esperièntzia. Su massaju, difatis, devet èssere capassu de fàghere s'issèberu giustu de su terrinu, de sa cantidade de sèmene e finas de sa pràtica de su ledaminamentu.
A pustis de sa molidura, su granu de su trigu Cappelli faghet una sìmula chi at caraterìsticas de primore e est perfeta pro impastare sa pasta e pro fàghere su pane.
Sa ratza de trigu Cappelli est istada creada in su 1920 pagu prus o mancu, posca s'est difusa in Sardigna a manera lestra. In die de oe su trigu de su Senadore est coltivadu petzi in carchi regione italiana; difatis l'agatamus in Puglia e in Basilicata.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
asséntu , nm Definitzione
su èssere postu bene, firmu, séliu, fintzes su logu inue unu o una cosa est posta; manera de fàere sa cosa, de si cumportare cun cunsideru, cun firmesa; cosa assentada, datos assentaos, iscritos e fintzes paperi cun cosa iscrita
Sinònimos e contràrios
acussertu,
arresetu,
arréulu 1,
assébiu,
assentamentu,
assuermu,
ausentu,
incuru,
lista,
prachidesa
/
partoxu
/
firmesa,
giudísciu,
sabiesa
Maneras de nàrrere
csn:
sos assentos = sos postorzos de su trigu messadu; is assentus = is localis po su bestiàmini in su furriadroxu; tèniri pagu a. = zúghere pagu sabiore, èssere chentza tinu; de a. = cun seriesa, a sa séria, chentza presse; fàchere una cosa chin a. = cun incuru, bene; restare o imbarare de a. = detzídere, pònneresi de acordu; missa de assentu = missa de s'arretiru, missa pro unu mortu chi nachi tiant bídere in ziru
Frases
su bentu muilendhe no lassaiat portas in assentu ◊ isse no tenet mai assentu, sempre tribbulendhe ◊ su mundhu est roda e chie l'at formadu no cheret ch'istet sempre de un'assentu (L.Marongiu)
2.
beni dai cuss'altu assentu! ◊ sas mannas de su trigu messadu si che leant a s'assentu e dae s'assentu a s'arzola
3.
su tratu tou e assentu mi at fatu diliriare ◊ cussu est ómine de pagu assentu
4.
lèadi s'assentu de sa cosa chi mi as dadu ◊ zughiat in manos s'assentu pro pagare sa lughe, totu trofizèndhelu ◊ is cummerciantis funt sempri fendi assentus in su libbretu
5.
sa candhela alluta pigadha cun assentu! ◊ a pretziare una bachiana si fachet chin assentu ◊ si fiat postu a trabballai de assentu ◊ pranghítemi in assentu! ◊ satzeldotes, de assentu pedo a bois salude e ghia!
6.
su príntzipe restat de assentu de si che leare a Maria ◊ restant de assentu chi sa robba e su càmiu deviant abbojare a s'istradone ◊ fimis restados de assentu chi deviat torrare
Ètimu
ctl., spn.
assento, asiento
Tradutziones
Frantzesu
stabilité,
disposition,
rangement
Ingresu
stability,
organisation
Ispagnolu
estabilidad,
asentamiento
Italianu
stabilità,
sistemazióne
Tedescu
Stabilität,
Ordnung.


text:
Luciano Pavarotti
Luciano Pavarotti (Modena, 12 ledàmene 1935 – Modena, 6 cabudanni 2007[1]) est istadu unu tenore italianu.
Est ammentadu intra is deghe tenores prus mannos de totu is tempos, de sa boghe sua scuillante in is acutos e rica in su mesu, cun frasègiu craru e tìmbru lìmpidu[2]. In paris cun Carlo Bergonzi, Enrico Caruso, Franco Corelli, Mario Del Monaco, Giuseppe Di Stefano, Beniamino Gigli e Tito Schipa, sighit a èssere ammentadu che unu de is tenores istòricos italianos famados a livellu mundiale[3]. Cun su Pavarotti & Friends e is collaboratziones suas numerosas (ammentamus in particulare sa costitutzione de su grupu Tre Tenori, cun Plácido Domingo e José Carreras), at consolidadu sa popularidade sua ca ddi at donanu fama mundiale a foras de s'àmbitu musicale puru. Cun prus de 100 miliones de copias bèndidas in su mundu[4], s'istima chi siat, pro is bèndidas puru, intra is primos cantantes de totu is gèneres musicales, e in prus su cantante italianu de sucessu a livellu mundiale.
Riferimentos[modìfica | modìfica su còdighe de orìgine]
- ↑ (IT) E' morto Luciano Pavarotti, La Stampa, 18 trìulas 2019. URL consultadu su 28 santugaine 2019 (archiviadu su 18 santugaine 2019).
- ↑ (IT) Alessandro Starnoni, Tenori italiani: le 10 voci più grandi di sempre, in La Epoch Times, 28 santugaine 2019.
«I MIGLIORI TENORI DEL BEL CANTO PER ECCELLENZA: 7ª posizione: Luciano Pavarotti (1935-2007) (o 4ª posizione dopo Schipa nel primo gruppo dei tenori di grazia-lirici leggeri) – Voto 9,85 su 10».
- ↑ (IT) Farkas Alessandra, Caruso re dei tenori, Pavarotti ottavo Placido Domingo secondo. Big Luciano batte tutti in musica e voce, basso il sex appeal. lui replica: "l'importante è dare il meglio", in Corriere della Sera, 8 cabudanni 1994. URL consultadu su 4 làmpadas 2020 (archiviadu dae s'url originale su 6 santugaine 2014).
- ↑ (IT) In carriera ha venduto 100 milioni di dischi, in Il Quotidiano, 6 cabudanni 2007.


text:
Servìtziu Linguìsticu Sardu
LIMBA SARDA: LIMBA DE S'IDENTIDADE, LIMBA DE SU MUNDU L.482/99
UNA POLÌTICA LINGUÌSTICA PO SU BENIDORI DE SA LÌNGUA SARDA
Sa Lei Regionali 15 de santuaìngiu de su 1997, n. 26, e sa Lei 15 de nadali de su 1999, n. 482, ant arreconnotu sa lìngua sarda comenti a espressioni de s’identidadi culturali de sa Sardìnnia, donendiddi sa pròpriu dinnidadi de sa lìngua italiana.
Ma est fintzas beru chi, mancai su sardu siat ispainau in totu sa Sardìnnia (francu in Gaddura, in Sàssari e biddas lacanantis, in S’Alighera e in Carluforti e Calaseta), non est arriparau de s’arriscu de s’ammesturai prus de posta cun is atras lìnguas (impeorendi e impoberendi sa calidadi linguìstica) o de essi abbandonau po arrexonis culturalis, sotzialis o econòmicas (arredusendisì su nùmeru de is fueddadoris).
Sa de sa lìngua sarda, duncas, no est una chistioni linguìstica e sotziulinguìstica isceti, ma fintzas unu problema polìticu e culturali. Difatis, sa lìngua est su princìpiu de s’unidadi e de s’identidadi de totu is sardus. Po cussu, su de lassai isperdi sa lìngua sarda, chi est su fundamentu de s’identidadi culturali de sa comunidadi de Sardìnnia, est oi unu pirìgulu chi depeus circai de istesiai, cun su pistighìngiu e s’apretu de chini cumprendit ca seus arrischendi de perdi una parti manna e de importu de nosu etotu.
Po parai faci a custus problemas, est pretzisu de pesai e ponni cambas a una polìtica linguìstica e a unu progetu chi pertochit totu is comunidadis e innui totus si ddui potzant arreconnosci: entis, comunus e, pruscatotu, sa genti, is fueddadoris chi cussus entis rapresentant.
Po afortiai su processu de defensa, promotzioni e avaloramentu de sa lìngua abisòngiat chi is fainas lompant non a calincunu cambu de sa sotziedadi isceti, cunsiderau mancai comenti a su prus dèbili po sa lìngua, ma depint pertocai totu e totus, est a nai fueddadoris, famìllias e istitutzionis.
Custa est sa punna de su progetu “Lìngua sarda: lìngua de s’identidadi, lìngua de su mundu”: fai educatzioni linguìstica “sotziali” chi siat bella e chi lompat a totu is setoris de sa vida pùblica e privada de sa comunidadi.
Po cussu est pretzisu su de fai intrai sa lìngua sarda aundisisiat, incummentzendi de sa Pùblica Amministratzioni. Serbit un’atzioni de visibilidadi de su sardu a tenori de is abisòngius de comunicatzioni de sa vida de oi e una polìtica linguìstica chi siat acanta de su territòriu e de sa genti. E custas funt is arrexonis chi ant portau su Comunu de Marrùbiu a nd’istrantaxai su Servìtziu linguìsticu territoriali, chi at a trabballai paris cun is Servìtzius linguìsticus de is atrus comunus e asuta de sa ghia de s’Ufìtziu de sa lìngua e de sa cultura sarda de sa Provìncia de Aristanis e de cussu de sa Regioni Sarda.
S’isportellu linguìsticu, impari cun s’Ufìtziu linguìsticu provinciali, depit contivigiai totu is fainas chi punnant a afortiai s’istatus de sa lìngua sarda in sa comunidadi linguìstica marrubiesa e primu de totu:
- essi liòngiu intra de s’Amministratzioni comunali e s’Ufìtziu de sa lìngua sarda de sa Provìncia de Aristanis;
- trabballai a cuncòrdia cun s’Ufìtziu de sa lìngua sarda de sa Provìncia de Aristanis po tutu is fainas chi pertocant s’impreu de sa lìngua in ònnia cuntestu de sa vida pùblica e privada de sa comunidadi;
- aperri su Servìtziu de isportellu linguìsticu, chi at a tenni s’incuru de fai furriaduras, interpretariau, de giai informatzionis e de ispainai materiali a ufìtzius e citadinus;
- agiudai a ispainai materialis iscritus de is atrus ufìtzius de sa lìngua sarda de sa provìncia de Aristanis, comenti a sinnalètica, avisus e atru materiali de informatzioni;
- aprontai totu su materiali linguìsticu chi non si ndi podit fai de mancu po assegurai s’impreu de su sardu me in is trabballus de is ufìtzius, in su Contzillu comunali, me in is Assessoraus e me in is entis de foras;
- fai in manera, po mesu de s’aparìciu de cursus de agiornamentu, chi su personali de s’Enti e is atrus sugetus chi tenint interessu potzant manigiai, in su fueddai e s’iscriri insoru, sa lìngua sarda aintru de s’Enti etotu e me in is raportus cun su pùblicu.
Su Servìtziu linguìsticu est a dispositzioni de citadinus, maistus de iscola, professoris e istudentis po cali si siat informatzioni, profundamentu, duda, crosidadi, bibliografia, sitografia asuba de sa lìngua sarda, po consulèntzias didàticas e po contzillus chi pertocant is arrègulas de iscridura de su sardu.
S’isportellu aperit:
su martis de is noioras a is duas
su martis de is tres a is ses
Telèfunu: 07838553312
E-mail: servitziu.linguisticu@comunemarrubiu.it